title: Gigliola Aragozzini

text: Gigliola Aragozzini (30. huhtikuuta 1978 Rooma, Italia – 5. heinäkuuta 2001 Rooma, Italia) oli italialainen näyttelijä, joka esiintyi Lauran roolissa elokuvassa "Laura non c'è" (1998). Hän opiskeli viestintätieteiden tiedekunnassa Rooman Sapienza-yliopistolla. Aragozzini kuoli leukemiaan 23-vuotiaana.


Kulkulaitosten ja yleisten töiden ministeriön rakennusasian osasto (lyh. KYMRO) oli Suomessa vuosina 1941-1949 toiminut virasto, jonka tehtävänä oli säädellä ja valvoa rakentamista ja rakennustarvikemarkkinoita. KYMRO oli 1940-luvulla maan vaikutusvaltaisin rakennusviranomainen.


title: Kulkulaitosten ja yleisten töiden ministeriön rakennusasian osasto

text: KYMRO perustettiin vuonna 1941. Osaston vastuulla oli rakennusaineiden säännöstely, valvonta ja rakennusainehuolto. Vuosina 1939-1945 käytyjen sotien vuoksi rakentaminen oli säännösteltyä ja maassa oli yleinen rakennuskielto, rakentaminen vaati poikkeusluvan. KYMRO määritti rakennusainekiintiöt kullekin tuotannon alalle, esimerkiksi puolustusministeriön rakennushankkeisiin ja teollisuuden rakentamiseen.


text: KYMROn asema Suomen rakennusalan standardisoinnin kehittäjänä oli merkittävä. Osastoon perustettiin vuonna 1942 "Standarditoimikunta" (joskus "Rakennusstandarditoimikunta"), jonka johtoon valittiin yliarkkitehti Martti Välikangas. Toimikunnan tehtäviin kuului standardisoimistyön virallinen valvonta, ja se toimi yhteistyössä rakennusalan eri järjestöjen, alan asiantuntijoiden ja rakennustuotevalmistajien kanssa. Toimikunta tilasi standardiehdotukset Suomen arkkitehtiliiton Standardisoimislaitokselta.


text: KYMRO edisti voimakkaasti rakennustuotteiden rinnakkaisvalmisteiden yhteensopivuutta ja suunniteltujen standardien yleistymistä. Osasto määräsi rakennusalan eri teollisuuslaitokset valmistamaan suuria eriä rakennustarvikkeita viraston antamilla yhtenäisillä määrityksillä, jolloin saatiin eri valmistajilta yleisiin vakioituihin rakennetyyppeihin käyviä vaihtoehtoisia tuotteita.


text: Rakennusteollisuuden sarjavalmistuksen ja standardisoinnin yleistymistä KYMRO tuki myös julkaisemalla vuonna 1944 asutuskeskuksiin tarkoitetun tyyppitalosarjan standardirakenneosilla. Suunnittelijoina käytettiin arkkitehteja Aulis Blomstedt ja Yrjö Lindegren. Mallisto koostui kolmesta ryhmästä: vesi- ja viemäriverkostoon kytketyt ullakkohuoneelliset talot (tyypit Enso 1, Tammisuo 2 ja 3), ullakkohuoneelliset talot ilman vesi- ja viemärijohtoja (tyypit KYMRO 1, 2 ja 3) ja yksikerroksiset talot ilman vesi- ja viemärijohtoja (KYMRO 4, 5 ja 6). Detaljit ja rakenneosat, esimerkiksi kuistit, olivat arkkitehtiliiton Standardisoimisliitokselta tilattuja, RT-kortistossa julkaistuja standardeja.


text: KYMRO lakkautettiin vuonna 1949 kun rakennusalan säännöstely voitiin purkaa.


title: Strange Holiday

text: Strange Holiday on Arch Obolerin käsikirjoittama ja ohjaama yhdysvaltalainen vuonna 1942 valmistunut elokuva. Elokuva pohjautui Obolerin palkittuun radiokuunnelmaan "This Precious Freedom", mikä oli myös elokuvan alkuperäinen nimi. "Strange Holiday" oli ensimmäinen elokuva, jossa kuvattiin Yhdysvaltojen joutumista natsihallinnon alaisuuteen. Elokuvan tilasi General Motors, jonka oli tarkoitus näyttää se maksutta henkilökunnalleen 40 kaupungissa eri puolilla maata. GM kuitenkin hyllytti elokuvan ilman selvää syytä. Oboler kertoi hiukan ennen kuolemaansa hyllytyksen johtuneen GM:n liiketoimista Saksan kanssa. Mitään näyttöä ei kuitenkaan ole olemassa GM:n ja Saksan välisistä liikesuhteista Yhdysvaltain liityttyä sotaan Pearl Harborin hyökkäyksen jälkeen.


title: Strange Holiday

text: GM:n päätöksen jälkeen Oboler myi elokuvan jakeluoikeudet Metro-Goldwyn-Mayerille, joka kuitenkin myöhemmin päätti olla levittämättä elokuvaa. Oboler ja elokuvan päätähti Claude Rains ostivat levitysoikeudet takaisin perustamalleen tuotantoyhtiölle, ja elokuva pääsi rajoitettuun levitykseen vuonna 1945. Laajempaan levitykseen elokuva pääsi seuraavana vuonna Producers Releasing Corporationin kautta.


title: Strange Holiday

text: Elokuvassa Rainsin näyttelemä yhdysvaltalainen liikemies John Stephenson palaa kotiin pitkältä lomalta, ja huomaa maansa muuttuneen diktatuuriksi.


title: Kun maailma järkkyi

text: Kun maailma järkkyi ("Atlas Shrugged", 1957) on yhdysvaltalaisen kirjailijan Ayn Randin neljäs romaani. Rand piti sitä kirjoittamansa fiktion magnum opuksena. Teoksen on suomentanut Jyrki Iivonen, ja suomennoksen on julkaissut vuonna 2017 Minerva Kustannus.


title: Kun maailma järkkyi

text: Suomennoksen ilmestyessä teos oli käännetty 29 kielelle ja sitä oli myyty lähes kymmenen miljoonaa kappaletta. Rand kuuluu muun muassa Björn Wahlroosin suosikkiajattelijoihin, ja hän on ollut tukemassa kirjan suomentamista.


title: Kun maailma järkkyi

text: "Kun maailma järkkyi" on pisimpiä koskaan julkaistuja romaaneja. Englanninkielinen alkuteos sisältää noin 645 000 sanaa, ja se on hieman pidempi kuin yksissä kansissa oleva "Taru sormusten herrasta" (525 000 sanaa, noin 1 200 sivua).


title: Kun maailma järkkyi

text: Dystooppiseen science fiction -ympäristöön sijoittuvassa kirjassa Rand kehittelee sittemmin perustamansa filosofisen opin, objektivismin aatetta.


title: Kun maailma järkkyi

text: Maailman valtiot ovat yksi toisensa jälkeen ottaneet käyttöön kollektivismin kantavana yhteiskunnallisena periaatteenaan. Yhdysvallat sinnittelee maailman viimeisenä kapitalistisena valtiona, vaikka lainsäädäntö on alkanut vaikeuttaa suuryhtiöiden toimintaa.


title: Kun maailma järkkyi

text: Suuryhtiöiden johtajistoa alkaa kadota jäljettömiin, viimeisenä kuparikaivosten suuromistaja Francisco D'Anconia. Taggart Transcontinental -rautatieyhtiön omistaja ja D'Anconian ystävä Dagny Taggart ryhtyy tutkimaan asiaa ja mystisen John Galt -nimisen miehen olemassaoloa. Hän päätyy lopulta Kalliovuorilla sijaitsevaan salaiseen laaksoon, jonne kadonneet liikemiehet ovat asettuneet asumaan. Hän tapaa myös John Galtin, joka on laakson johtaja ja joka selittää, että he ovat kyllästyneet ympäröivään maailmaan, jossa heidän työpanostaan ei arvosteta vaan käytetään hyväksi.


title: Kun maailma järkkyi

text:
Kirjan loppupuolella Galt pitää radiossa pitkän puheen, jossa hän perustelee toimintaansa ja kehottaa kansalaisia jättämään tehottoman hallituksen ja yhteiskunnan normit omaan arvoonsa. Galt vangitaan, ja häntä aiotaan kiduttaa, mutta hänen kannattajansa vapauttavat hänet. Kirjan viimeisessä kohtauksessa New Yorkin kaupungin valot sammuvat, ja Dagny Taggart muistaa, että D'Anconia oli sanonut hänelle suunnitelmiensa käyvän toteen, kun näin tapahtuu.
Kirja sai julkaisuhetkellään kriittisen vastaanoton. Se myi kuitenkin varsin hyvin ja on sittemmin, erityisesti 2000-luvun finanssikriisin myötä noussut uudelleen suosituksi.


title: Kun maailma järkkyi

text: "Kun maailma järkkyi" on ollut huomattavan vaikutusvaltainen teos etenkin Yhdysvaltain konservatiivien ja libertaristien piireissä. Yhdysvaltain kongressin kirjaston ja Book of the Month Clubin vuonna 1991 toteuttamassa kyselyssä kirja sijoittui Raamatun jälkeen toiseksi, kun kysyttiin amerikkalaislukijoiden elämään eniten vaikuttanutta teosta.


title: Kun maailma järkkyi

text: Vuonna 1998 Modern Library -kustantamon online-rankingissa, jossa etsittiin sataa 1900-luvun parasta romaania, "Kun maailma järkkyi" sijoittui varhaisten internetin käyttäjien äänestyksessä ensimmäiseksi.


title: Kun maailma järkkyi

text: Suomalaiset kriitikot suhtautuivat teokseen suomennoksen ilmestyessä varsin kriittisesti. Sitä sanottiin yltiökapitalistiseksi (Kyösti Niemelä, Helsingin Sanomat) ja "ahneuden ja itsekkyyden puolustuspuheeksi" (Heikki Haapavaara, Kauppalehti). Näiden arvioiden vastapainona professori Risto Harisalo katsoo Kanavaan kirjoittamassaan arviossa, että Randia on ymmärretty väärin, että hän on tosiasiassa mainettaan parempi, inhimillisempi ja avarakatseisempi ajattelija. Hänen mukaansa Randin kriitikot ainakin Yhdysvalloissa ovat poliittisesti vasemmalla, minkä hän sanoo johtuvan siitä, että valtaosa maan yhteiskuntatieteilijöistä on vasemmistolaisia.


title: Kun maailma järkkyi

text: Harisalo, kuten monet muutkin, kiittää Jyrki Iivosen erinomaista käännöstyötä ja arvostaa, että hän on ryhtynyt siihen valtavaan urakkaan. Iivonen puolestaan luokittelee sen naiskirjallisuudeksi.


title: Kun maailma järkkyi

text: Kirjaan perustuva elokuva "Kun maailma järkkyi" ("Atlas Shrugged") sai ensi-iltansa vuonna 2011.


title: Kun maailma järkkyi

text: Vuonna 2007 julkaistu tietokone- ja konsolipeli "BioShock" perustuu monilta osin kirjaan.


title: Pesäpallon miesten Mestaruussarjan kausi 1972

text: Pesäpallon SM-sarja 1972. Oulun Lippo uusi mestaruutensa. Voitto tuli reilulla piste-erolla ja viimeisessä pelissä oli vara jo hävitä sarjajumbo Riihimäelle. Hopeakamppailu sen sijaan ratkesi viimeisellä kierroksella Kankaanpään käytyä ratkaisevat pisteet Kouvolasta. Suomen Cupin voitti Ulvila lyötyään loppuottelussa Haminan 12-5.


text: Uusinta säilymisestä 10. syyskuuta: Puna-Mustat - Loimaan Palloilijat 5–2


text: Kolme viimeistä joukkuetta putosi sarjasta. Tilalle nousivat suomensarjan lohkovoittajat Kiteen Urheilijat, Alajärven Ankkurit ja Hyvinkään Tahko.


text:
Lipon mestarijoukkue 1972:
Pentti Hand,
Juha Kaan,
Jaakko Karjalainen,
Jouko Kemilä,
Eero Lehtosaari,
Pentti Lipponen,
Kauko Minkkinen,
Ossi Rajala,
Tero Ranckèn,
Juhani Suutarinen,
Reijo Tiri,
Sakari Toiviainen.


title: La Strada – Tie

text: La Strada – Tie ("La strada") on Federico Fellinin ohjaama italialainen elokuva vuodelta 1954. Elokuva on tragedia. Tällä elokuvalla Fellini nousi kansainväliseen maineeseen. Naispääosaa näyttelee Fellinin puoliso Giulietta Masina.


title: La Strada – Tie

text: Elokuva sijoittuu kiertävän sirkuksen maailmaan. Zampano (Anthony Quinn) on karski voimamies. Äiti myy aran Gelsominan (Giulietta Masina) Zampanolle. Kaksikko liittyy kiertävään sirkukseen, jossa on Matto (Richard Basehart), akrobaatti ja pelle, joka yrittää saada Gelsominaa karkaamaan kanssaan.


title: La Strada – Tie

text: Nino Rotan tunnusmelodia tuli tunnetuksi elokuvan ulkopuolellakin.


title: La Strada – Tie

text: "La Stradaa" pidetään Fellinin siirtymävaiheen elokuvana neorealismista satiirisiin fantasioihin.


title: La Strada – Tie

text: "La Strada" on saanut yli viisikymmentä elokuvapalkintoa. Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja "La Strada" oli mukana heistä kuudentoista listalla. Vuonna 2018 BBC:n kansainvälinen asiantuntijaraati äänesti sen kaikkien aikojen sadan parhaan ei-englanninkielisen elokuvan joukkoon.


title: Somerniemen vaakuna

text: Somerniemen vaakuna oli Somerniemen kunnan tunnus, jonka aihe viittaa kunnan historiaan. Vaakunan haaruristi viittaa muotonsa puolesta kappelin entiseen nimeen "Ylistaro". Heraldiset ruusut ovat peräisin 1600-luvulla alueella vaikuttaneen Munck af Sommernäsin suvun vaakunasta.


title: Somerniemen vaakuna

text: Vaakunan selitys on ”sinisessä kentässä hopeinen haaruristi, jossa kolme punaista ruusua asetettuina 2+1.” Vaakunan on suunnitellut Olof Eriksson, ja Somerniemen kunnanvaltuusto hyväksyi sen kokouksissaan 25. syyskuuta ja 22. joulukuuta 1953. Sisäasiainministeriö vahvisti vaakunan käyttöön 6. helmikuuta 1954.


title: Somerniemen vaakuna

text: Vaakuna jäi epäviralliseksi kotiseutuvaakunaksi 1977, kun Somerniemi yhdistyi Someron kuntaan.


title: Hohtoturpiaali

text: Hohtoturpiaali, aikaisemmalta nimeltään loistolehmälintu ("Molothrus bonariensis") on eteläamerikkalainen turpiaalien heimoon kuuluva varpuslintu. Se ei hoida itse jälkeläisiään vaan loisii pienten varpuslintujen pesiin. Sen munia on kahdenvärisiä: yksivärisen valkeahkoja sekä sinisiä tai vihreitä, joissa on tummaa kuviointia.


title: Kaulusturpiaali

text: Kaulusturpiaali, aikaisemmalta nimeltään jättilehmälintu ("Molothrus oryzivorus") on suurikokoinen eteläamerikkalainen pesäloinen, joka munii ennen kaikkea kultapyrstöjen ("Psarocolius") ja kasikien ("Cacicus") pesiin. Sen populaation koko on 5–50 miljoonaa yksilöä ja elinympäristön ala 10,8 miljoonaa neliökilometriä.


title: Pesäloisinta

text: Pesäloisinta on eläimillä, eritoten linnuilla, kaloilla ja hyönteisillä, esiintyvä käyttäytymismuoto, jossa naaras munii tai jättää jälkeläisensä toisen lajin hoidettavaksi. Linnuista tunnettuja pesäloisijoita ovat käet, turpiaalit, hunajaoppaat ja lesket.


title: Pronssiturpiaali

text: Pronssiturpiaali ("Molothrus aeneus") on Yhdysvaltain eteläosissa ja Keski-Amerikassa elävä pesäloinen, joka munii pienten varpuslintujen pesiin. Sen populaation koko on noin 5 miljoonaa yksilöä ja elinympäristön ala 2,39 miljoonaa neliökilometriä.


title: Käännepiste

text: Käännepiste on käyrän piste, jossa sen kaarevuussuunta vaihtuu. Käyrä on joko käännepisteen vasemmalla puolella ylöspäin kupera ja oikealla alaspäin kupera tai päinvastoin. Jos käyrä on jonkin jatkuvan funktion formula_1 kuvaaja, sen toisen derivaatan etumerkki vaihtuu käännepisteessä.


title: Käännepiste

text: Vaihtoehtoisesti käännepiste voidaan määritellä myös pisteeksi, johon piirretty käyrän tangentti lävistää käyrän.


title: Käännepiste

text: Jos funktio formula_1 on jatkuva ja sillä on kaikkien kertalukujen derivaatat, välttämätön ehto sille, että piste on käännepiste, on että sen toinen derivaatta tässä pisteessä on nolla. Tämä ei kuitenkaan ole riittävä ehto, sillä esimerkiksi myös funktion formula_3 toinen derivaatta on nolla origossa, mutta sillä ei ole käännepistettä. Käännepiste edellyttääkin, että kertaluvultaan alin derivaatta, joka ei ole nolla, on paritonta kertalukua. Niinpä esimerkiksi potenssifunktion formula_4 kuvaajalla on käännepiste origossa vain, jos "n" on pariton.


title: Silkkiturpiaali

text: Silkkiturpiaali, aikaisemmalta nimeltään kirkulehmälintu ("Molothrus rufoaxillaris") on turpiaalien heimoon kuuluva varpuslintu, jota tavataan Argentiinasta, Boliviasta, Brasiliasta, Paraguaysta ja Uruguaysta. Silkkiturpiaali on pesäloinen. Se on hyvin tarkka isännän valinnassa, ja loisii lähes yksinomaan ruskoturpiaalin ("Agelaioides badius") pesässä. Muut tunnetut silkkiturpiaalin isännät ovat mustaturpiaali ("Curaeus curaeus"), punahupputurpiaali ("Amblyramphus holosericeus"), pikiturpiaali ("Gnorimopsar chopi") ja ruskosuoturpiaali ("Pseudoleistes virescens").


title: NBA:n vuoden seurajohtaja

text: NBA:n vuoden seurajohtaja on vuosittain valittava palkinto, joka myönnetään liigan parhaalle toimitusjohtajalle. Palkinnon saajan valitsee Sporting News.


title: Yläperä

text: Yläperä on linnun pyrstön ja selän väliin jäävä höyhenpeitteen osa, joka nisäkkäillä on ristiluun tai lautasten kohdalla. Yläperässä sijaitsee rauhanen, jonka eritettä lintu käyttää höyhenpukunsa hoitamiseen. Monilla lintulajeilla yläperän väritys erottuu räikeästi selän ja/tai pyrstön värityksestä, ja sillä on oma merkityksensä yksilöiden välisessä viestinnässä.


title: Munck

text: Munck voi tarkoittaa seuraavia:


title: Holly Holm

text: Holly Rene Holm (s. 17. lokakuuta 1981 Albuquerque, New Mexico) on yhdysvaltalainen vapaaottelija ja entinen välisarjan nyrkkeilijä, mukaan lukien entinen WBA:n ja WBC:n mestari, sekä entinen potkunyrkkeilijä. Holm voitti vuoden naisnyrkkeilijän palkinnon vuosina 2005 ja 2006. Hän on kilpaillut myös potkunyrkkeilyssä. Holm on myös UFC:n entinen kääpiösarjan mestari.


title: Holly Holm

text: Holm päätyi potkunyrkkeilyn ja nyrkkeilyn pariin harjoitellessaan molempia lajeja kuntomielessä. Hänen silloinen kuntopotkunyrkkeily ohjaaja Mike Winkeljohn huomasi Holmin lahjakkuuden ja alkoi harjoittelemaan hänen kanssaan kilpailumielessä.


title: Holly Holm

text: Heinäkuussa 2001 Holm kilpaili Denverissä syksyllä järjestettävään amatöörien välisarjan turnaukseen. Hän selvitti karsinnat voitettuaan loppuottelussa Chrisanne Roseleipin. Heidän välinen kamppailu palkittiin myös turnauksen parhaana naisten otteluna.


title: Holly Holm

text: Syyskuussa 2001 Holm voitti IKF-liiton amatöörien välisarjan turnauksen, joka pidettiin Kansas Cityssä. Hän voitti ensimmäisellä kierroksella Rachel Droesslerin teknisellä tyrmäyksellä 34 sekunnissa ja eteni loppuotteluun. Holm voitti mestaruuden Chrisanne Roseleipia vastaan tuomariäänin (29-27, 30-26, 29-27).


title: Holly Holm

text: Holm otteli amatöörinä kahdeksan ottelua, joista hän voitti kuusi ja hävisi kahdesti.


title: Holly Holm

text: Ammattilaiseksi hän siirtyi 2002 ja otteli urallaan yhteensä kolme ammattilaisottelua. Ensimmäinen niistä päättyi voittoon teknisellä tyrmäyksellä toisessa erässä Valerie Anthonsonia vastaan. Toisessa ottelussa Holm kärsi tyrmäystappion Trisha Hillia vastaan neljännessä erässä. Elokuussa hän otteli vielä Alisa Cantwellia vastaan, jonka hän voitti teknisellä tyrmäyksellä ensimmäisessä erässä.


title: Holly Holm

text: Holm aloitti ammattinyrkkeilyn vuonna 2002, joista ensimmäinen ottelu käytiin 25. tammikuuta Albuquerquessa. Hän voitti Martha Deitchmanin teknisellä tyrmäyksellä kolmannessa erässä nelieräisessä ottelussa. Holm voitti myös toisen ottelunsa teknisellä tyrmäyksellä Terrie Carrilloa vastaan ensimmäisessä erässä. Holm voitti seuraavat kolme ottelua tuomariäänin mukaan lukien uusintaottelun Deitchmania vastaan. Holmin viiden ottelun voittoputki katkesi tasapeliin Stephanie Jaramilloa vastaan, jonka hän oli edellisessä ottelussa voittanut tuomariäänin. Joulukuussa 2003 Holm voitti Angelica Martinezin tuomariäänin.


title: Holly Holm

text: Huhtikuussa 2004 Holm voitti teknisellä tyrmäyksellä Janae Archuletan ensimmäisessä erässä. Hän otteli toisen kerran Martinezia vastaan, jonka hän oli voittanut ensimmäisessä kohtaamisessa tuomariäänin. Toisessa kohtaamisessa ottelu päättyi tasapeliin. Kesäkuussa Holm kärsi ensimmäisen tappionsa Rita Turrisille teknisellä tyrmäyksellä saatuaan vekin silmän alapuolelle.


title: Holly Holm

text: Tappion jälkeen Holm otteli seuraavaksi joulukuussa 2004 IBA:n ylemmän kevytsarjan mestaruudesta, jonka hän voitti Terri Blairia vastaan tuomariäänin.


title: Holly Holm

text: Holm puolusti ensimmäisen kerran mestaruuttaan kesäkuussa 2005 Lisa Lewisia vastaan kahdeksannen erän teknisellä tyrmäyksellä.


title: Holly Holm

text: Toisen kerran Holm puolusti mestaruuttaan voittamalla joulukuussa 2005 Mia St. Johnin kaikin tuomariäänin kymmeneräisen ottelun päätteeksi.


title: Holly Holm

text: Holm puolusti kolmannen kerran mestaruuttaan vain muutamaa kuukautta edellisestä. Helmikuussa 2006 käyty mestaruusottelu päättyi Holmin voittoon teknisellä tyrmäyksellä Shadina Pennybakeria vastaan seitsemännessä erässä.


title: Holly Holm

text: 10. kesäkuuta 2006 Holm otteli WBA:n välisarjan mestaruudesta Angelica Martinezia vastaan. Kaksikko oli kohdannut aikaisemmin kahdesti, joista ensimmäinen päättyi Holmin voittoon ja toinen tasapeliin. Holm voitti kymmeneräisen mestaruusottelun tuomariäänin.


title: Holly Holm

text: Syyskuussa 2006 Holm palasi takaisin puolustamaan ylemmän kevytsarjan mestaruuttaan Jane Couchia vastaan. Holm voitti kymmeneräisen ottelun tuomariäänin.


title: Holly Holm

text: 1. joulukuuta 2006 Holm otteli vapaana olleesta IFBA:n ylemmän välisarjan mestaruudesta Tricia Turtonia vastaan. Holm voitti uransa kolmannen mestaruuden tuomariäänin.


title: Holly Holm

text: 22. maaliskuuta 2007 Holm otteli Ann Saccuratoa vastaan ottelussa, jonka panoksena olivat WBA:n mestaruuden puolustamisen lisäksi vapaana olleet WBC:n, WIBA:n, GBU:n, IBA:n ja IFBA:n välisarjan mestaruusvyöt. Holm voitti kamppailun kaikin tuomariäänin täysien erien jälkeen.


title: Holly Holm

text: Voiton jälkeen Holm otteli syyskuussa 2007 neljännen kerran Angelica Martinezia vastaan. Tällä kertaa he ottelivat vapaana olleesta IBA:n välisarjan mestaruudesta, jonka Holm voitti tuomariäänin.


title: Holly Holm

text: Tammikuussa 2008 Holm puolusti ensimmäistä kertaa WBC:n ja IFBA:n välisarjan mestaruuksia. Hän sai vastaansa Miriam Brakachen, jonka Holm voitti teknisellä tyrmäyksellä seitsemännessä erässä.


title: Holly Holm

text: Helmikuussa 2008 Holm sitä vastoin puolusti toista kertaa IFBA:n välisarjan mestaruutta Belinda Laracuentea vastaan. Holm voitti kymmeneräisen ottelun tuomariäänin.


title: Holly Holm

text: Vuonna 2008 Holm palasi ylempään välisarjaan puolustamaan IFBA:n mestaruuttaan, sekä ottelamaan samalla WBAN:n ylemmän välisarjan mestaruudesta Mary Jo Sandersia vastaan. Holm voitti ottelun tuomariäänin. Kaksikko kohtasi uudelleen lokakuussa 2008 vapaana olleesta IBA:n ylemmän välisarjan mestaruudesta. Kaksikon välinen uusintaottelun tuomarit näkivät päättyneen tasatulokseen.


title: Holly Holm

text: Vuonna 2009 Holm palasi takaisin välisarjaan puolustamaan ensimmäistä kertaa WIBA:n välisarjan mestaruuttaan Myriam Lamarea vastaan. Tammikuussa käyty ottelu päättyi Holmin voittoon tuomariäänin.


title: Holly Holm

text: 5. kesäkuuta 2009 Holm puolusti toista kertaa WIBA-mestaruuttaan Duda Yankovichia vastaan. Ottelu päättyi neljännessä erässä teknisellä tyrmäyksellä, kun erää oli ehditty käymään 32 sekuntia.


title: Holly Holm

text: Elokuussa 2009 Holm puolusti kolmannen kerran WIBA-mestaruuttaan. Vastaan asettui Terri Blair, jonka hän oli kohdannut kerran aiemmin 2004 IBA:n mestaruusottelussa. Tuolloin Holm voitti ottelun tuomariäänin ja sama tulos toistui, kun Holm voitti kymmeneräisen ottelun kaikin tuomariäänin.


title: Holly Holm

text: Joulukuussa 2009 Holmin oli määrä otella Melissa Hernandezia vastaan NABF:n ylemmän kevytsarjan vapaana olleesta mestaruudesta. Victoria Cisneros saapui kuitenkin kehään muutaman tunnin varoitusajalla korvaamaan poisjääneen Hernandezin. Holm voitti mestaruuden tuomariäänin.


title: Holly Holm

text: Holm voitti myöhemmin maaliskuussa 2010 WIBA:n ylemmän kevytsarjan mestaruuden Chevelle Hallbackia vastaan tuomariäänin. Hän voitti vielä kolmannen vapaana olleen ylemmän kevytsarjan mestaruuden IBA-liitossa Jaime Clampittia vastaan. Ottelu päättyi teknisellä tyrmäyksellä ensimmäisessä erässä ajassa 1:53.


title: Holly Holm

text: Joulukuussa 2010 Holm puolusti heti perään IBA:n ylemmän kevytsarjan mestaruutta Ann Saccuratoa vastaan. Panoksena oli myös WBAN:n ylemmän kevytsarjan mestaruus. Kymmeneräinen ottelu päättyi kahdeksannessa erässä Holmin voittoon teknisellä tyrmäyksellä.


title: Holly Holm

text: Holm oli siirtymässä vapaaotteluun ja otteli uudessa lajissa maaliskuussa 2011. Nyrkkeilyn pariin Holm palasi kesäkuussa 2011 kohdattuaan Victoria Cisnerosin, jonka hän voitti tuomariäänin. Joulukuussa 2011 Holm otteli Anne Sophie Mathisia vastaan vapaana olleista IBA:n ja WBAN:n välisarjan mestaruuksista. Holm hävisi ottelun tyrmäyksellä seitsemännessä erässä, joka oli samalla hänen nyrkkeilyuran toinen tappio.


title: Holly Holm

text: Tappion jälkeen kaksikon uusintaottelu järjestettiin kesäkuussa 2012, jossa panoksena oli IBA:n ja WBAN:n lisäksi WBF:n välisarjan mestaruudet. Holm voitti uusintaottelun tuomariäänin.


title: Holly Holm

text: Mestaruuden jälkeen Holm siirtyi ylempään kevytsarjaan, jossa hän kohtasi Diana Prazak vapaana olleista IBA:n ja WBF:n mestaruuksista. Holm voitti mestaruudet tuomariäänin.


title: Holly Holm

text: Sittemmin 11. toukokuuta 2013 Holm puolusti voittamiaan mestaruuksia Mary McGeeta vastaan. Hän voitti ottelun tuomariäänin ja päätti nyrkkeilyuransa, jotta voisi keskittyä täysin vapaaotteluun.


title: Holly Holm

text: Holm aloitti ammattilaisuran vapaaottelussa vuonna 2011 kääpiösarjassa Fresquez Productions -promootiossa ja nyrkkeilyn tavoin hän otteli ensimmäiset ottelunsa New Mexicossa. Holm voitti ensimmäisen ottelunsa Christina Domkea vastaan toisessa erässä teknisellä tyrmäyksellä vastustajan jalkoihin kohdistuneilla potkuilla. Toisessa ottelussaan Holm kohtasi Jan Finneyn, joka oli otellut Strikeforcen höyhensarjan mestaruudesta. Holm voitti ottelun teknisellä tyrmäyksellä kolmannessa erässä kylkiin kohdistuneilla potkuilla.


title: Holly Holm

text: Helmikuussa 2013 Holm otteli yhden ottelun Bellatorissa, jossa hän voitti Katie Merrillin teknisellä tyrmäyksellä lyönnein toisessa erässä.


title: Holly Holm

text: Heinäkuussa 2013 Holm siirtyi ottelemaan Legacy FC -promootioon, jossa hän voitti ensimmäisen ottelunsa Allanna Jonesia vastaan tyrmäyksellä potkaistuaan vastustajaansa päähän. Lokakuussa Holm voitti myös Nikki Knudsenin teknisellä tyrmäyksellä potkuilla ja polviosumin kehoon.


title: Holly Holm

text: Joulukuussa 2013 Holm otteli välissä yhden ottelun verran Fresquez Productionsissa, jossa hän voitti Angela Hayesin tuomariäänin.


title: Holly Holm

text: 4. huhtikuuta 2014 Holm otteli Legacy FC:n kääpiösarjan mestaruudesta Juliana Werneria vastaan. Holm voitti ottelun tyrmäyksellä potkaistuaan vastustajaansa päähän ja heti perään lyönneillä.


title: Holly Holm

text: 10. heinäkuuta 2014 UFC ilmoitti sopineensa Holmin kanssa usean ottelun sopimuksen. Hän oli voittanut kaikki seitsemän käymäänsä ottelua ennen UFC:hen siirtymistä. Holmin oli määrä otella UFC 181 -tapahtumassa Raquel Penningtonia vastaan, mutta ottelua siirrettiin Holmin kärsiessä loukkaantumisesta. Kaksikko lopulta kohtasi toisensa helmikuussa 2015, jonka Holm voitti hajaäänin (29–28, 28–29, 30–27). Heinäkuussa 2015 Holm otteli Marion Reneauta vastaan, jonka hän voitti tällä kertaa kaikin tuomariäänin (30–27, 30–26, 29–28).


title: Holly Holm

text: Holm voitti 14. marraskuuta 2015 kolmannessa UFC-ottelussaan kääpiösarjan mestaruuden tyrmäämällä kolme vuotta mestaruutta hallinneen Ronda Rouseyn. Ottelun jälkeen hänet palkittiin Illan kamppailu ja Illan suoritus bonuksella. Voiton myötä hänestä tuli ensimmäinen henkilö, joka on voittanut mestaruuden nyrkkeilyssä ja vapaaottelussa.


title: Holly Holm

text: Holmin oli määrä otella uudestaan Rouseyta vastaan mestaruudesta 9. heinäkuuta 2016, mutta Rouseyn paluu viivästyi erinäisten syiden vuoksi. Holm ei jäänyt odottamaan Rouseyn paluuta ja puolusti ensimmäisen kerran mestaruuttaan maaliskuussa 2016 Miesha Tatea vastaan UFC 196 -tapahtumassa. Hän hävisi mestaruuden viidennessä erässä takakuristuksella, joka merkittiin teknisenä luovutuksena, sillä Holm ei taputtanut luovutuksen merkiksi, vaan menetti tajunsa kuristuksen myötä.


title: Holly Holm

text: Holm kohtasi tappion jälkeen Valentina Ševtšenkon heinäkuussa 2016. Heidän välinen ottelu oli tapahtuman pääotteluna (UFC on Fox: Holm vs. Shevchenko), jonka Holm hävisi tuomariäänin.


title: Holly Holm

text: Holm kohtasi 11. helmikuuta 2017 Germaine de Randamien naisten ensimmäisessä UFC:n höyhensarjan mestaruusottelussa UFC 208 -tapahtumassa. Holm hävisi mestaruuden tuomariäänin. Ottelu nähtiin kyseenalaisena, kun toisen ja kolmannen erän lopussa de Randamie jatkoi lyömistä erän loputtua. Ensimmäisellä kerralla osumat saivat Holmin huojumaan. Ottelun tuomari ei vähentänyt pistettä de Randamielta. Holm itse uskoi molemmilla kerroilla de Randamien tehneen lyönnit tahallisesti erien jälkeen. Holm teki valituksen NYSAC:lle tarkastaakseen tuomarin päätöstä ja päättämään selkeämpää tulosta. 28. helmikuuta NYSACin johtoporras hylkäsi Holmin valituksen perusteltuaan etteivät he löytäneet selkeää virhettä tai sääntörikettä.


title: Holly Holm

text: Huhtikuussa 2017 Holm ilmoitettiin ottelevan kääpiösarjan ottelussa Bethe Correiaa vastaan Singaporessa kesäkuussa. Holm voitti ottelun kolmannessa erässä tyrmäyksellä, potkaistuaan Correiaa päähän. Hän sai voitosta myös Illan suoritus bonuksen.


title: Holly Holm

text: Holm sai tilaisuuden otella toisen kerran höyhensarjan mestaruudesta tällä kertaa hallitsevaa mestaria Cris Cyborgia vastaan. Ottelu käytiin 30. joulukuuta 2017 UFC 219 -tapahtumassa. Holm hävisi mestaruusottelun tuomariäänin (46–49, 47–48, 47–48).


title: Holly Holm

text: Holm jatkoi höyhensarjassa vielä seuraavan ottelunsa, kun UFC oli tehnyt sopimuksen päätoimisesti höyhensarjassa ottelevan Megan Andersonin kanssa. Holm voitti ottelun tuomariäänin (30–27, 30–26, 30–26).


title: Alaperä

text: Alaperä on linnun höyhenpeitteen osa, joka sijaitsee vatsan takaosassa pyrstön tyvellä. Yhteissuoli eli kloaakki on alaperän höyhenten suojassa. Joillakin lintulajeilla alaperän väritys poikkeaa räikeästi vatsan värityksestä, millä on oma merkityksensä yksilöiden välisessä viestinnässä.


title: Hans Ramsay

text: Hans (Joan) Ramsay (k. n. 1649) oli skotlantilaisen Ramsay-suvun suomalaisen ja ruotsalaisen sukuhaaran kantaisä. Hän saapui isänsä kanssa vuonna 1573 Ruotsiin, josta siirtyi Liivinmaalle ja edelleen Suomeen. Hän muutti Ihamäkeen Somerolle 1613, kun sai verovapauden Ihamäen tilalle, jolle rakennutti kartanonsa. Ruotsin armeijassa Ramsay oli vuonna 1631 eversti, ja myöhemmin hänestä tuli kenraalimajuri. Hän taisteli Baltian maissa ja sai palkkioksi tiloja Someron ja Elimäen pitäjistä.


title: Hans Ramsay

text: Ramsay naturalisoitiin vuonna 1633, ja hänen sukunsa introdusoitiin Ruotsin ritarihuoneeseen aatelisena sukuna numero 215 vuonna 1634.


title: Hans Ramsay

text: Hans Ramsayn vanhemmat olivat Skotlannista tulleet kapteeni Alexander Ramsay ja everstintytär Matilda Annand. Alexanderilla oli myös toinen poika John (1590-1635) toisen puolisonsa Margaret Crammondin kanssa. Hans Ramsay toimitti kuningas Kustaa II Aadolfille sukuselvityksen vuodelta 1623, jossa hänen isänsä ja äitinsä esivanhemmat mainitaan kolmessa sukupolvessa. Hän oli naimisissa kaksi kertaa: ensin Elin Andersintyttären kanssa, sitten Elin Stålhansken kanssa. Väitetään, että hän kuoli 99-vuotiaana 1649.


title: NBA:n vuoden valmentaja

text: NBA:n vuoden valmentaja on vuosittain myönnettävä palkinto, joka annetaan liigan parhaalle valmentajalle. Palkinnon saajan valitsevat yhdysvaltalaiset ja kanadalaiset urheilutoimittajat.


title: Joulukalenteri (albumi)

text: Joulukalenteri on Ilpo Hakalan, Jukka Leistin ja Pate Mustajärven muodostaman Niskavuoren Aarnet -ryhmän toinen albumi, ja nimensä mukaisesti joulukalenteri. Albumi sisältää kahden CD-levyn verran sketsejä ja joululauluja. Se julkaistiin vuonna 2003.


title: NBA:n vuoden tulokas

text: NBA:n vuoden tulokas on vuosittain myönnettävä palkinto liigan parhaalle tulokkaalle. Palkinnon valitsevat yhdysvaltalaiset ja kanadalaiset urheilutoimittajat. Espanjalainen Pau Gasol on ensimmäinen ja toistaiseksi ainoa palkinnon voittanut eurooppalainen pelaaja.


title: Raimo Riihimäki

text: Raimo Riihimäki eli RaimoR (4. lokakuuta 1948 Uurainen – heinäkuu 2009) oli suomalainen pilapiirtäjä ja taiteilija. Hänen ensimmäiset piirroksensa julkaisi Ruotuväki varusmiesaikana. Keskisuomalaisen pilapiirtäjänä Riihimäki toimi vuodesta 1974 kuolemaansa saakka. Hän piti toistakymmentä näyttelyä ja häneltä ilmestyi viisi kirjaa. Pilapiirroksissa Riihimäen pääaiheena oli kansanhahmot ja muissa teoksissa eläin- ja ihmisaiheet. Uuraisten Jokihaarassa syntynyttä ja kasvanutta Riihimäkeä kannusti luovalle uralle muun muassa Jokihaaran koulun silloinen opettaja Harri Tapper.


title: Milan Bandić

text: Milan Bandić (s. 22. marraskuuta 1955) on kroatialainen poliitikko, Zagrebin pormestari 2000–2002 ja edelleen vuodesta 2005.


title: Milan Bandić

text: Bandić syntyi Bandića Brigissa Bosnia-Hertsegovinassa. Hänen perheensä oli tupakanviljelijöitä. Vuonna 1974 hän muutti Zagrebiin opiskelemaan yliopistossa.


title: Milan Bandić

text: Bandić kuului 1990-luvulta Kroatian sosiaalidemokraattiseen puolueeseen. Hän pyrki puolueen puheenjohtajaksi 2007. Hänet kuitenkin erotettiin jäsenyydestä 2009, kun hän ilmoitti pyrkivänsä presidentiksi vuoden 2009 vaaleissa puolueen asettamaa ehdokasta vastaan.


title: Milan Bandić

text: Bandić sai presidentinvaalissa 39,71 prosenttia äänistä. Bandićin kilpailija Ivo Josipović valittiin Kroatian kolmanneksi presidentiksi.


title: Riihimäki (täsmennyssivu)

text: Riihimäki voi viitata johonkin seuraavista:


title: Olympialaisten mitalitilasto kautta aikojen

text: Sisältää talvi- ja kesäolympialaisten mitalit vuosilta 1896–2010. Luvut eivät sisällä vuoden 1906 kesäolympialaisten (välikisat) mitaleja.


title: Pyöräily kesäolympialaisissa 1936

text: Vuoden 1936 kesäolympialaisten pyöräily järjestettiin 6. – 8. elokuuta 1936 Berliinissä. Tämä oli kymmenes kerta, kun pyöräily oli mukana olympialaisissa. Lajeja oli kuusi, joista jokainen oli miehille. Pyöräilyyn osallistui yhteensä 175 urheilijaa 30 eri maasta. Nuorin osanottaja oli alankomaalainen Chris Kropman (16 vuotta ja 302 päivää) ja vanhin brittiläinen Jack Sibbit (41 vuotta ja 126 päivää). Ranska sai eniten mitaleita kolmella kullallaan, kahdella hopeallaan ja kahdella pronssillaan. Suomalaisista pyöräilyyn osallistui Tauno Lindgren ja Thor Porko.


title: Rob Babcock

text: Rob Babcock (s. 1953) on yhdysvaltalainen entinen seurajohtaja.


title: Rob Babcock

text: Babcock toimi Toronto Raptorsin toimitusjohtajana vuosina 2004–2006, ennen kuin sai potkut tammikuussa 2006. Syyskuussa 2006 hän liittyi Minnesota Timberwolvesin organisaatioon.


title: Paraitakenen taistelu

text: Paraitakenen taistelu (317 eaa.) oli Antigonos I:n ja Eumenes Kardialaisen joukkujen välillä käyty taistelu osana toista diadokkisotaa.


title: Paraitakenen taistelu

text: Kesällä 317 eaa. Eumenes, pyrkien hyödyntämään aikaisemman voiton, oli liikkeellä Antigonosta vastaan. Sotajoukot kohtasivat toisensa Paraitekenessä, koilliseen Susasta. Taistelu alkoi Antigonoksen kevyen ratsuväen hyökkäyksellä Eumeneksen linjaan.


title: Paraitakenen taistelu

text: Taistelu jäi ilman selvää voittajaa, vaikka Antigonoksen joukot kärsivät suuremmat tappiot. Antigonos päätti siirtää armeijansa kauemmas alueelle, jota joukot eivät vielä olleet ehtineet ryöstää. Hän marssitti joukkonsa Meedian eteläosaan, jonne hän aikoi jäädä lepäämään talveksi.


title: Annika Suthe

text: Annika Suthe (s. 15. lokakuuta 1985) on saksalainen keihäänheittäjä. Hän sai hopeaa yleisurheilun alle 20-vuotiaiden maailmanmestaruuskilpailuissa vuonna 2004. Yleisurheilun Euroopan-mestaruuskilpailuissa 2006 hän sijoittui kahdeksanneksi. Hän kilpaili vuoden 2004 kesäolympialaisissa Ateenassa.


Jalkapallon maailmanmestaruuskilpailujen 1994 loppuottelu pelattiin 17. heinäkuuta 1994 Rose Bowl -stadionilla Pasadenassa, Kaliforniassa. Loppuottelussa kohtasivat Italia sekä Brasilia. Brasilia voitti loppuottelun rangaistuspotkukilpailun jälkeen 3–2. Voitto oli Brasilian neljäs. Unkarilainen Sándor Puhl toimi ottelun erotuomarina.


title: Death or Glory

text: Death or Glory on Running Wildin viides studioalbumi, joka julkaistiin 8. marraskuuta 1989. Se on yksi yhtyeen suosituimmista ja parhaina pidetyimmistä albumeista sisältäen tunnettuja kappaleita kuten "Riding the Storm" ja "Bad to the Bone". Albumin vinyyliversiolta puuttuu kappale "March On" johtuen tilaongelmista.


title: Death or Glory

text: Albumin remasteroidulla versiolla on bonuksena vuonna 1991 julkaistu "Wild Animal" -EP.


title: Kolekystiitti

text: Kolekystiitti on sappirakon tulehdus, jonka useimmiten aiheuttavat sappikivet. Naiset sairastuvat miehiä useammin. Ylävatsakipu on sairauden keskeisin oire. Usein sairastuneille toteutetaan sappirakon poisto tulevien tulehdusten välttämiseksi. Yhdellä kahdestakymmenestä kolekystiittiin sairastuneesta sappikiviä ei ole. Tällöin sappirakon tulehtumisen syy jää usein epäselväksi. Jos tulehduksen hoito viivästyy tai sitä ei ole saatavilla, tauti voi johtaa vakaviin komplikaatioihin.


title: Essex-luokka

text: Essex-luokka oli Yhdysvaltain laivaston lentotukialusluokka, johon kuului 24 alusta. Luokka mahdollisti Yhdysvaltain nopeiden lentotukialusosastojen muodostamisen Tyynelle valtamerelle toisessa maailmansodassa, mikä lopulta johti Japanin antautumiseen. Alukset muodostivat laivaston rungon myös pitkälle sodan jälkeiseen aikaan aina Vietnamin sotaan saakka.


title: Essex-luokka

text: Alukset olivat periaatteessa suurennettuja ja paranneltuja Yorktown-luokan aluksia, ja niiden valmistuksen mahdollisti laivastosopimusten voimassaolon päättyminen.


title: Essex-luokka

text: Suurin sodan aikana tehty muutos aluksissa oli kevyen ilmatorjunnan merkittävä lisääminen. Alkusarjan alukset oli varustettu kahdeksalla neliputkisella 40 millimetrin tykillä, mikä nopeasti lisättiin kymmeneen. Suurimmillaan tykkien lukumäärä oli kahdeksantoista neliputkista 40 millimetrin tykkiä ja 35 kaksiputkista 20 millimetrin tykkiä.


title: Essex-luokka

text: Alun perin tilattiin 32 alusta, joista 6 (CV50-CV55) peruutettiin 27. huhtikuuta 1945 jo ennen rakentamisen aloittamista ja kaksi (CV35 ja CV46) 12. elokuuta 1945 kölinlaskun jälkeen. "USS Oriskanyn" rakennustyöt keskeytettiin 1946 ja se valmistui suihkukonevarusteltuna vasta 1950.


title: Essex-luokka

text: Neljä alusta on säilytetty ja avattu yleisölle museolaivoina.


title: Erie BayHawks

text: Erie BayHawks on erieläinen koripalloseura, joka pelaa D-liigassa. Vuosina 2014–2017 se toimii NBA-seura Orlando Magicin farmijoukkueena.


title: Kuubanlauluturpiaali

text: Kuubanlauluturpiaali ("Ptiloxena atroviolacea") on Kuuban kotoperäinen varpuslintu. Sen elinympäristön ala on noin 107 000 neliökilometriä.


title: Ruotsi talviolympialaisissa 2010

text: Ruotsi osallistui Vancouverin talviolympialaisiin 2010 106 urheilijan joukkueella. Peter Forsberg toimi Ruotsin lipunkantajana avajaisissa.


title: Ruotsi talviolympialaisissa 2010

text: Miehet


title: Ruotsi talviolympialaisissa 2010

text: Naiset


title: Ruotsi talviolympialaisissa 2010

text:
Miehet
Maalivahdit: Jonas Gustavsson, Stefan Liv, Henrik Lundqvist
Puolustajat: Tobias Enström, Magnus Johansson, Niklas Kronwall, Nicklas Lidström, Douglas Murray, Johnny Oduya, Henrik Tallinder, Mattias Öhlund
Hyökkääjät: Daniel Alfredsson, Nicklas Bäckström, Loui Eriksson, Peter Forsberg, Tomas Holmström, Patric Hörnqvist, Fredrik Modin, Samuel Påhlsson, Daniel Sedin, Henrik Sedin, Mattias Weinhandl, Henrik Zetterberg


title: Ruotsi talviolympialaisissa 2010

text:
Naiset
Maalivahdit: Sara Grahn, Valentina Lizana, Kim Martin
Puolustajat: Emilia Andersson, Gunilla Andersson, Jenni Asserholt, Emma Eliasson, Frida Nevalainen, Emma Nordin
Hyökkääjät: Tina Enström, Elin Holmlöv, Erika Holst, Isabelle Jordansson, Klara Myrén, Cecilia Östberg, Maria Rooth, Danijela Rundqvist, Frida Svedin-Thunström, Katarina Timglas, Erica Udén-Johansson, Pernilla Winberg
Miehet


title: Lauluturpiaali

text: Lauluturpiaali ("Dives dives") on keskiamerikkalainen varpuslintu, joka elää Meksikosta Costa Ricaan. Sen elinympäristön ala on noin 592 000 neliökilometriä ja populaation koko 0,5–5 miljoonaa yksilöä. Pari rakentaa pesänsä puuhun tai pensaaseen ja naaras munii 3–4 munaa, joita se hautoo yksin.


title: Saint Seiya

text: Saint Seiya on manga- ja animesarja, jonka on luonut Masami Kurumada. Manga ilmestyi Weekly Shōnen Jump -lehdessä vuosina 1986-1991. Saint Seiya -animessa on 114 jaksoa. Sitä esitettiin vuosina 1986-1989.


title: Saint Seiya

text: Tarina kertoo pojasta nimeltä Pegasus Seiya. Seiya haluaisi tulla Pegasus Saintiksi. Kuuden vuoden päästä hänestä se tuleekin. Seiya yrittää löytää isosisarensa ystäviensä Shunin, Shiryun, Hyogan ja Ikin kanssa. Sainteilla on oma tähtikuvionsa, esim. Hyogalla on joutsen ja Seiyalla Pegasus.


title: Saint Seiya

text: Muutamia hahmoja Saint-Seiyasta:


title: Irma Rantavaara

text: Irma Irene Rantavaara (4. toukokuuta 1908 Hinnerjoki – 21. kesäkuuta 1979 Helsinki) oli suomalainen yleisen kirjallisuustieteen ja estetiikan professori, englannin kielen opettaja ja lahjoittaja.


title: Irma Rantavaara

text: Irma Rantavaaran isä oli lukkari, kunnankirjuri ja päätoimittaja Vihtori Emil Rantavaara, ent. Ahlgren (1881–1948).


title: Irma Rantavaara

text: Emil Rantavaara kävi lukkari- ja urkurikoulun Turussa ja toimi lukkariurkurina Hinnerjoella (1905–1909), Ähtärissä ja Kalvolassa sekä Lempäälän kunnankirjurina eläkkeelle jäämiseensä asti (1918–1945). Hän toimi kuorojen ja soittokuntien johtajana (mm. Lempäälän VPK:n torvisoittokunnan perustaja), säästöpankin hallinnossa, Hämeen-Satakunnan kotiteollisuuskoulun johtokunnassa sekä VPK:n, nuorisoseuran ja suojeluskuntaliikkeen aktiivisena jäsenenä.


title: Irma Rantavaara

text: Emil Rantavaara oli perustamassa Lempäälän-Vesilahden Sanomia ja oli sen ensimmäinen päätoimittaja, yhtiön johtokunnan ensimmäinen puheenjohtaja sekä ensimmäinen isännöitsijä. Hän johti lehteä kuolemaansa saakka (1934–1948). Hän toimi myös Aamulehden avustajana useita vuosia.


title: Irma Rantavaara

text: Irma Rantavaaran äiti oli Ida Maria Rantavaara o.s. Heuru (1885–1970). Ida oli Heurun tilan isäntäparin kymmenestä lapsesta kuudes, ja vihkiäiset pidettiin Heurun tilalla yhdessä Idan sisaren Amanda Wilhelmiina ("Manda") Heurun ja John Aleksander ("Jonnu") Lundénin kanssa 26. heinäkuuta 1906. Ida otti tarmokkaasti osaa Lempäälän harrastustoimintaan ja oli mm. perustamassa Lempäälän Marttayhdistystä. Ida oli myös Lempäälän Sanomien pitkäaikainen osakas miehensä jälkeen.


title: Irma Rantavaara

text: Rantavaarat muuttivat keväällä 1909 Ähtäriin. Rantavaaran koti oli musikaalinen ja kodissa vieraili myös taiteilijoita. Rantavaara soitti pianoa ja nuorena hän myös näytteli harrastajaryhmissä.


title: Irma Rantavaara

text: Irma Rantavaara kirjoitti ylioppilaaksi Tampereen Suomalaisesta Yhteiskoulusta 1927. Tällöin hänellä oli edessään valinta: lähteäkö yliopistoon lukemaan humanistisia aineita vai konservatorioon opiskelemaan pianonsoittoa. Valinta kohdistui ensimmäiseen, ja hän ryhtyi opiskelemaan kieliä sekä estetiikkaa ja nykyiskansain kirjallisuutta Helsingin yliopistossa. Hän oleskeli pitkiä aikoja Englannissa ja hankki erinomaisen englannin kielen taidon sekä anglosaksisen kulttuurin ja elämänmuodon tuntemuksen.


title: Irma Rantavaara

text: Rantavaara suoritti filosofian kandidaatin tutkinnon vuonna 1932 ja filosofian linsensiaatin tutkinnon 1944. Filosofian tohtoriksi hän väitteli vuonna 1945 tutkielmalla "Dickens in the Light of English Criticism".


title: Irma Rantavaara

text: Rantavaara toimi Tampereen kauppaoppilaitoksen englannin kielen opettajana 1935–1939 ja Kauppakorkeakoulussa 1942–1945. Kauppakorkeakoulun englannin kielen ja kirjeenvaihdon lehtorina hän toimi 1945–1963 ja englannin kielen ja kirjallisuuden dosenttina 1958–1964. Hän toimi lisäksi Helsingin yliopiston opettajana 1945–1949 ja vt. apulaisena 1961–1962. Estetiikan ja nykyiskansan kirjallisuuden dosenttina hän toimi 1953–1963. Vuonna 1963 hänet nimitettiin estetiikan ja nykyiskansain kirjallisuuden professoriksi Helsingin yliopistoon, ja hän jäi eläkkeelle 1972. Vuonna 1973 hän oli Englannissa British Academyn kutsumana vierailevana professorina.


title: Irma Rantavaara

text: Suomen kulttuurirahaston hallintoneuvoston jäsenenä Rantavaara toimi 1960–1968 ja Suomen Kansallisteatterin johtokunnan ja taidejaoston jäsenenä 1967–1976. Suomen Tiedeakatemian jäseneksi hänet kutsuttiin 1968. Kirjallisuudentutkijain seuran varapuheenjohtajana Rantavaara oli 1967–1975, Suomen estetiikan seuran puheenjohtajana 1971–1973 sekä valtion humanistisen toimikunnan jäsenenä 1967–1973. Rantavaaran teoksista keskeisimpiä ovat "Charles Dickens" (1946), "Bloomsbury and Virginia Woolf" (1953), "Virginia Woolf's the Waves" (1960), esseekokoelma "Suurennuslasi" (1965) sekä Yrjö Hirnin elämäkerta (1977–1978).


title: Irma Rantavaara

text: Rantavaara ei solminut avioliittoa. Hänen ystäväpiirinsä ulottui laajalle, ja hänen kodissaan vieraili ystäviä ja kollegoja ulkomaita myöten.


title: Irma Rantavaara

text: Rantavaara oli ainoa lapsi, ja hänellä oli läheiset suhteet vanhempiinsa. Äidin jäätyä leskeksi 63-vuotiaana Rantavaara piti hyvää huolta hänestä 21 vuotta. Rantavaara oli myös hyvin sukurakas ja mm. osallistui aktiivisesti Heurun suvun serkkujen kokoontumisiin kuolemaansa asti. Hän muisti ylpeänä aina kertoa olevansa Hinnerjoelta kotoisin ja omaavansa talonpoikaiset juuret.


title: Irma Rantavaara

text: Eläkkeellä ollessaankin Rantavaara seurasi Helsingin Yliopiston vaiheita ja piti yhteyttä entisiin työtovereihinsa. Musiikki ja teatteri säilyivät loppuun asti hänen rakkaina harrastuksinaan.


title: Irma Rantavaara

text: Irma Rantavaara asui viimeiset vuotensa Espoossa ja kuoli 71-vuoden iässä vuonna 1979. Irma Rantavaaran rahasto perustuu Rantavaaran ystävien lahjoitukseen 1978 ja hänen testamenttilahjoitukseensa. Rahasto edistää yleisen kirjallisuustieteen ja estetiikan tutkimusta, ja etusijalla ovat naistutkijat. Rantavaara siunattiin Helsingin Krematoriokappelissa 7. heinäkuuta 1979. Testamentti toimeenpantiin 1. huhtikuuta 1980. Suomalaisen Kirjallisuuden Seuran kirjallisuusarkisto sai testamentin perusteella Rantavaaran kirjastosta lähinnä hänen itsensä kirjoittamia ja toimittamia kirjoja sekä jonkin verran muuta kirjallisuudentutkimukseen liittyvää kirjallisuutta.


title: Peltolauluturpiaali

text: Peltolauluturpiaali ("Dives warczewiczi") on eteläamerikkalainen varpuslintu, jota tavataan Ecuadorissa ja Perussa. Sen elinympäristön ala on noin 216 000 neliökilometriä.


title: Reggie Evans

text: Reginald Jamaal ”Reggie” Evans (s. 18. toukokuuta 1980 Pensacola) on yhdysvaltalainen koripalloilija, joka on viimeksi pelannut NBA:ssa Sacramento Kingsissä kaudella 2014–2015.


title: Reggie Evans

text: Evans pelasi yliopistokoripalloa Iowan yliopistossa. Hän aloitti ammattilaisuransa Seattle SuperSonicsissa pelaten joukkueessa neljä kautta. Viimeinen kausi joukkueessa oli hänen uransa paras tilastojen valossa, sillä hän teki 5,9 pistettä ottelua kohden. Tämän jälkeen Evans pelasi yhden kauden Denver Nuggetsissa. Kaudet 2007–2009 Evans pelasi Philadelphia 76ersissa ja kesästä 2009 lähtien hän pelasi Toronto Raptorsissa.


title: Reggie Evans

text: Joulukuussa 2011 Evans teki vapaana pelaajana sopimuksen Los Angeles Clippersin kanssa. Heinäkuussa 2012 hän siirtyi Brooklyn Netsiin.


title: Sebastian Rajalakso

text: Sebastian Rajalakso (s. 23. syyskuuta 1988 Enköping, Ruotsi) on ruotsalainen jalkapalloilija, pelipaikaltaan laitalinkki. Hän edustaa Ruotsin korkeimmalla sarjatasolla Allsvenskanissa pelaavaa tukholmalaista Djurgårdenia.


title: Sebastian Rajalakso

text: Rajalakson kasvattajaseura on Fanna BK, jonka lisäksi hän edusti juniorina Enköpingiä. Hän debytoi Enköpingin edustusjoukkueessa kaudella 2006 Ruotsin kolmanneksi korkeimmalla sarjatasolla Division 1:ssä, josta joukkue nousi seuraavaksi kaudeksi Superettaniin.


title: Sebastian Rajalakso

text: Kaudeksi 2008 Rajalakso siirtyi joukkuetoverinsa Martin Anderssonin kanssa edelliskaudella Allsvenskanin kolmanneksi sijoittuneeseen Djurgårdeniin, jonka kanssa hän teki neljävuotisen sopimuksen. Hän debytoi Allsvenskanissa 30. maaliskuuta 2008 kauden avausottelussa Norrköpingiä vastaan ja onnistui maalinteossa ensimmäisessä viidessä ottelussaan. Debyyttikaudellaan, jolla Djurgården sijoittui 12:ksi, Rajalakso pelasi kaikkiaan 27 ottelussa ja oli seitsemällä maalillaan joukkueensa paras maalintekijä. Hän oli ehdolla sarjan vuoden tulokkaaksi Fotbollsgalan 2008:ssa.


title: Sebastian Rajalakso

text: Rajalakso kuului Djurgårdenin runkopelaajiin myös kaudella 2009, joka sujui joukkueelta kuitenkin edellistäkin heikommin, sillä se säilytti sarjapaikkansa vasta karsintojen kautta. Hän teki sarjassa kolme maalia, mikä riitti joukkueen sisäisen maalitilaston jaettuun kärkipaikkaan Patrik Hagingen, Christer Youssefin, Hrvoje Milićin ja Daniel Sjölundin kanssa.


title: Sebastian Rajalakso

text: Rajalakso on pelannut Ruotsin alle 21-vuotiaiden maajoukkueessa vuodesta 2008 lähtien.


title: Vihreän timantin metsästys

text: Vihreän timantin metsästys on yhdysvaltalainen seikkailuelokuva vuodelta 1984, jonka on ohjannut Robert Zemeckis. Se toi naispääosaa näytelleen Kathleen Turnerin suuren yleisön tietoisuuteen. Hän esittää siinä seikkailukertomusten kirjoittajaa Joan Wilderiä, joka ei ole omassa elämässään kokenut minkäänlaisia seikkailuja. Elokuvassa Wilder lähtee Kolumbian viidakoihin pelastamaan pulaan joutunutta sisartaan. Jatko-osa, Niilin jalokivi, julkaistiin 1985.


title: Vihreän timantin metsästys

text: Turner sai osastaan Los Angeles Film Critics Associationin palkinnon, mutta ei päässyt vielä Oscar-ehdokkaaksi.


title: Vihreän timantin metsästys

text: "Video-oppaassa" vuodelta 1994 Asko Alanen luonnehtii "Vihreän timantin metsästystä" rennoksi, nokkelaaksi ja riemukkaaksi ja antaa sille neljä tähteä viidestä, mikä vastaa sanallista arviota ”erinomainen”. "VideoHound’s Golden Movie Retriever" ihastelee näyttelijöiden välistä kemiaa ja nokkelaa dialogia ja antaa elokuvalle kolme tähteä neljästä.


title: Väinö Pasanen

text: Väinö Armas Pasanen (käytti Saksassa peitenimeä Weidemann) () oli suomalainen jääkärikapteeni. Hän oli Saksassa sotilaskoulutuksensa saanut jääkäri, joka sai tulikasteensa ensimmäisessä maailmansodassa Saksan itärintamalla Misse-joella. Myöhemmin hän osallistui Suomen sisällissotaan Valkoisessa armeijassa komppanianpäällikkönä.


title: Väinö Pasanen

text: Pasasen vanhemmat olivat työnjohtaja Antti Pasanen ja Sofia Weidemann. Hänet vihittiin avioliittoon vuonna 1922 Ida Katri Kilven kanssa. Hän kävi seitsemän luokkaa Kotkan suomalaista yhteiskoulua. Opintojaan hän jatkoi Teknillisen korkeakoulun konrinsinööriosastolla vuosina 1905–1907 ja suoritti insinööritutkinnon Minweidassa Saksassa vuonna 1909.


title: Väinö Pasanen

text: Pasanen työskenteli vuosina 1909–1915 Siemens-Schuckert-tehdaiden palveluksessa Berliinissä erilaisten voima- ja tehdaslaitosten sähköistämisen valvojana sekä pääkonttorin teollisuusosastolla suunnittelijana ennen liittymistään ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 25. helmikuuta 1915. Hänet sijoitettiin joukon 1. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n pioneerikomppaniaan, josta hänet siirrettiin myöhemmin perustettuun pataljoonan tiedonanto-osastoon. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella.


title: Väinö Pasanen

text: Rintamakomennuksensa jälkeen Pasanen osallistui Suomalaisen sotilaskäsikirjan toimittamiseen ja kirjoitti siihen seuraavat luvut: "Vesistöjen puolustaminen ja meno niiden yli; Tiet, niiden valinta ja korjaus; Tiedonantovälineet".


title: Väinö Pasanen

text: Pasanen astui Suomen armeijan palvelukseen yliluutnantiksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan komppanianpäälliköksi 5. Jääkärirykmentin 15. jääkäripataljoonan 2. komppaniaan. Hän osallistui sisällissodan taisteluihin Viipurin ympäristössä.


title: Väinö Pasanen

text: Pasanen toimi sisällissodan jälkeen 27. kesäkuuta 1918 lähtien 5. Jääkärirykmentin I pataljoonan komentajana. Hänet komennettiin 2. heinäkuuta 1918 Helsinkiin, missä hän toimi tiedonantokurssien johtajana. Kurssien jälkeen hänet siirrettiin 18. elokuuta 1918 alkaen 2. Divisioonan tiedonantovälineosaston päälliköksi. Pasanen erosi armeijan palveluksesta 7. joulukuuta 1918, jonka jälkeen hän toimi Saimaan teknillinen tehdas oy:n johtajana vuosina 1919–1920, jonka jälkeen hän siirtyi Sähköosakeyhtiö Dynamon insinööriosaston hoitajaksi ja palveli vuoteen 1923 saakka. Myöhemmin hän toimi Teknillisen välitystoimiston omistajana Helsingissä vuoteen 1925 saakka. Pasanen astui takaisin armeijan palvelukseen 1. kesäkuuta 1925 ja hänet sijoitettiin Puolustusministeriön taisteluvälineosaston pioneeritoimiston päälliköksi, josta hänet siirrettiin 14. elokuuta 1928 alkaen teknillisen osaston sähköteknillisen toimiston päälliköksi.


title: Ørnevegen

text: Ørnevegen on Riksveg 63 -tien Geirangerin ja Eidsdalin välissä sijaitseva tieosuus. Se tunnetaan Geirangervuonon rannalta ylös vuorelle kiemurtelevasta serpentiinitielle tyypillisestä siksakkimuodosta. Ørnevegenin serpentiinitien ylimmälle mutkalle, Ørnesvingenille, on rakennettu näköalatasanne.


title: Luettelo Turun korkeimmista rakennuksista ja rakennelmista

text: Tämä on epätäydellinen, päivitettävä luettelo Turun korkeimmista rakennuksista ja rakennelmista. Luettelossa on huomioitu 40 metriä korkeat ja sitä korkeammat rakennukset ja rakennelmat. Luettelossa ei mainita tietoliikennemastoja.


title: RMS Aquitania

text: RMS Aquitania oli Cunard Linen omistama höyrylaiva, joka rakennettiin John Brown and Companyn telakalla, Clydebankissa. Alus laskettiin vesille 21. huhtikuuta 1913 ja neitsytmatka New Yorkiin alkoi 30. toukokuuta 1914. Alus oli kolmas Cunard Linen "Grand Triosta", johon kuuluivat sen lisäksi "RMS Mauretania" ja "RMS Lusitania". Laivaa pidettiin yleisesti omana aikanaan viehättävimpänä aluksena, ja se sai lempinimen "Ship Beautiful".


title: RMS Aquitania

text: "Aquitania" oli käytössä 36 vuoden ajan, mikä teki siitä 1900-luvulla pisimpään käytössä olleen aluksen, kunnes vuonna 2004 "Queen Elizabeth 2" rikkoi ennätyksen.


title: RMS Aquitania

text:
Alus tilattiin John Brown and Companyltä Clydebankistä ja sen köli laskettiin telakkanumerolla 409. Alus laskettiin vesille 21. huhtikuuta 1913 kumminaan Derbyn kreivitär Alice Stanley ja se luovutettiin tilaajalle samana päivänä, vaikka se valmistui vasta 18. toukokuuta. Alus aloitti palveluksen Pohjois-Atlantilla 30. toukokuuta.
Aluksen suunnitteli Cunard Linen suunnittelija Leonard Peskett, joka suunnitteli laivasta hänen aikaisempia luomuksiaan, "Lusitaniaa" ja "Mauretaniaa", suuremman. Aluksen koko mahdollisti suurten ja tilavien julkisten oleskelutilojen rakentamisen. Oleskelutilojen suunnittelijana toimi brittiläinen arkkitehti Arthur Joseph Davis sisustusyritys Mewes ja Davisista, joka oli suunnitellut sisustuksen myös Lontoon Ritz-hotelliin. "Titanicin" uppoamisen jälkeen "Aquitania" oli yksi ensimmäisistä matkustajalaivoista, jossa pelastusveneitä oli riittävästi kaikille matkustajille ja miehistölle. Kaksi pelastusveneistä oli moottorikäyttöisiä. Britannian viranomaisten tahdon mukaisesti "Aquitania" suunniteltiin sotilaalliseen käyttöön helposti muunnettavaksi mahdollisissa sotatilanteissa.


title: RMS Aquitania

text: Alus lähti neitsytmatkalleen New Yorkiin 30. toukokuuta 1914 kapteeni William Turnerin komennossa. Neitsytmatkaa varjosti edellisenä päivänä tapahtunut "RMS Empress of Irelandin" uppoaminen Quebecissa, jossa hukkui yli tuhat ihmistä. Kuukauden päästä neitsytmatkasta Itävalta-Unkarin arkkiherttua Franz Ferdinand salamurhattiin Sarajevossa, mikä johti ensimmäiseen maailmansotaan. Maailmansota keskeytti aluksen siviili-uran.


title: RMS Aquitania

text: Alus saapui 27. heinäkuuta Liverpooliin. Seuraavana päivänä ensimmäinen merilordi Winston Churchill määräsi aluksen muutettavaksi apuristeilijäksi ja Britannian laivasto vuokrasi aluksen 2. elokuuta. Alus muutettiin apuristeilijäksi asentamalla sille kaksitoista kuuden tuuman tykkiä. Alus kolaroi 22. elokuuta Britteinsaarille matkaavan "SS Canadianin" kanssa, jolloin kumpikin alus vaurioitui. Alusten vauriot korjattiin Liverpoolissa. Alus makasi 5. syyskuuta alkaen ankkurissa, koska sen oli todettu olevan liian suuri laivastopalvelukseen.


title: RMS Aquitania

text: Toukokuussa 1915 alus kuljetti joukkoja Dardanelleille. Elokuussa alus muutettiin sairaalalaivaksi, missä tehtävässä se oli Gallipolin taistelussa. Huhtikuusta syyskuuhun 1916 "Aquitania" oli muissa tehtävissä, kunnes se oli taas vuoden lopun sairaalalaivana. Vuoden 1917 alus makasi ankkurissa Liverpoolissa, kunnes maaliskuussa 1918 siirrettiin joukkojenkuljetusalukseksi. Se teki yhdeksän matkaa Yhdysvaltoihin kuljettaen 60 000 amerikkalaissotilasta Eurooppaan. Sotatoimien lakattua alus kuljetti amerikkalaissotilaita kotiutettavaksi Yhdysvaltoihin.


title: RMS Aquitania

text: Kesäkuussa 1919 "Aquitania" palasi pikaisen huollon jälkeen reitille Southampton –Cherbourg–New York ja aloitti ensimmäisen matkan 14. kesäkuuta. Marraskuussa alus siirrettiin modernisoitavaksi Swan Hunterille Wallsendiin, mistä se palasi reitille 17. heinäkuuta 1920. Alus muun muassa muutettiin öljykäyttöiseksi.


title: RMS Aquitania

text: 1920-luvulla Aquitaniasta tuli yksi tunnetuimmista matkustajalaivoista Pohjois-Atlantin reitillä. Suuri pörssiromahdus vuonna 1929 vähensi asiakkaita, jolloin "Aquitania" siirrettiin risteilyalukseksi Välimerelle. Useimmat näistä risteilyistä olivat matkustajille "ryyppäysristeilyjä". 10. joulukuuta 1935 laiva ajoi kovalla vauhdilla karille Southamptonissa. Kymmenien hinaajien ja nousuveden avulla alus saatiin irrotettua.


title: RMS Aquitania

text: Toisen maailmansodan alkaessa 1939 alus palasi kuljettamaan joukkoja. 1940-lukuun tultaessa "Aquitaniasta" oli tullut jo vanha laiva, ja "RMS Queen Elizabethin" oli tarkoitus korvata se vuonna 1940. Suunnitelma hylättiin toisen maailmansodan alettua. Alus oli sodan aikana joukkojenkuljetusaluksena Australiassa, Uudessa-Seelannissa, Singaporessa, Oseanian saarilla, Kreikassa ja Intian valtamerellä. Tuona aikana laiva seilasi yli 500 000 kilometriä ja kuljetti yhteensä 400 000 sotilasta.


title: RMS Aquitania

text: "Aquitania" palautettiin Cunard Linelle vuonna 1948. Vuoteen 1949 laiva toimi Kanadan valtion palveluksessa. 1949 laiva otettiin pois käytöstä, sillä se ei enää täyttänyt turvallisuusvaatimuksia vanhan ikänsä johdosta. Kommodori Harry Grattidge muisteli vuoden 1949 muistelmissaan, että "Aquitanian" viimeisinä vuosina laivan kannet vuotivat sateisina päivinä ja eräs laivan piano oli pudonnut ylemmältä kannelta lattian läpi ruokasaliin.


title: RMS Aquitania

text: Laiva myytiin romutettavaksi joulukuussa 1949 British Iron and Steel Corporationille. Alus saapui 21. helmikuuta 1950 Faslaneen, jossa Metal Industries romutti aluksen. Näin päättyi aluksen maineikas ura. Yhteensä se ajoi kolme miljoonaa mailia (4 828 000 kilometriä), teki 450 matkaa ja kuljetti yhteensä 1,2 miljoonaa matkustajaa. Se oli ainoa 1900-luvun alun matkustajalaiva, joka osallistui molempiin maailmansotiin. "Aquitaniasta" on tehty yksityiskohtainen pienoismalli, joka on nähtävissä Maritime Museum of Atlantic -museossa, Kanadassa.


title: A Day to Remember

text: A Day to Remember on yhdysvaltalainen post-hardcore-yhtye, joka perustettiin vuonna 2003.


title: A Day to Remember

text: Suomessa yhtye on esiintynyt Provinssirock-festivaaleilla kesäkuussa 2010, Eastpak Antidote -kiertueella lokakuussa 2011 ja Rock the Beach -festivaaleilla kesäkuussa 2013.


title: Antillienturpiaali

text: Antillienturpiaali ("Agelaius humeralis") on Kuubassa ja Hispaniolassa, mahdollisesti myös Puerto Ricossa elävä varpuslintu. Sen elinympäristön ala on noin 109 000 neliökilometriä.


title: Pavel Eljanov

text: Pavel Eljanov (, s. 10. toukokuuta 1983 Harkova) on ukrainalainen shakin suurmestari.


title: Maxime Vachier-Lagrave

text: Maxime Vachier-Lagrave (s. 21. lokakuuta 1990 Nogent-sur-Marne, Ranska) on ranskalainen shakin suurmestari. Hän on alle 20-vuotiaiden shakin maailmanmestari vuodelta 2009.


title: Kalifornianturpiaali

text: Kalifornianturpiaali ("Agelaius tricolor") on erittäin uhanalainen varpuslintu, joka elää Pohjois-Amerikan länsirannikolla Pohjois-Kaliforniasta Meksikon Baja Californiaan. Sen elinympäristön ala on noin 113 000 neliökilometriä ja populaation koko 250 000 yksilöä.


title: Hermione Baddeley

text: Hermione Baddeley (13. marraskuuta 1906 – 19. elokuuta 1986) oli englantilainen teatteri, elokuva -ja TV-näyttelijä. Hän oli ehdolla Oscar-palkinnon saajaksi vuonna 1959.


title: Hermione Baddeley

text: Baddeley muistetaan muun muassa elokuvista "The Belles of St Trinian's" (1954), "Maija Poppanen" (1964) ja "The Unsinkable Molly Brown" (1964).


title: Hermione Baddeley

text: Baddeley kuoli Cedars-Sinai Medical Centerin sairaalassa Los Angelesissa tiistaina 19. elokuuta 1986. Hän oli ollut kahdesti naimisissa ja hänellä oli kaksi lasta Pauline ja Anthony. Hänet haudattiin Amesburyyn, Englantiin.


title: Sofia Mattsson

text: Sofia Magdalena Mattsson (s. 11. marraskuuta 1989 Jällivaara) on ruotsalainen naispainija, maailman- ja euroopanmestari. Häntä ovat valmentaneet Håkan Johansson, Kalle Taivalsaari, Anders Magnusson ja Fariborz Besarati.


title: Sofia Mattsson

text: Mattsson aloitti painimisen kuusivuotiaana. Kotonakin sisarustensa kanssa usein painineen Mattssonin onnistui juniorivuosinaan voittaa kolme ikäluokan Euroopan mestaruutta ja kaksi maailmanmestaruutta. Aikuisten tasolla Mattson voitti ensimmäisen arvokisamitalinsa Sofian EM-kilpailuista vuonna 2007, jolloin hän saavutti pronssia 48 kilogramman painoluokassa. Vuotta myöhemmin Tampereen EM-kilpailuissa Mattsson saavutti hopeaa 51-kiloisissa. Pekingin kesäolympialaisissa 2008 Mattsson sijoittui sarjassa 48 kg 12:nneksi, ja vuonna 2009 hän voitti Herningin MM-kilpailuissa 51 kilogramman sarjassa maailmanmestaruuden: loppuottelussa Mattsson voitti pohjoiskorealaisen Han Kum-Okin. Vuonna 2010 Mattsson voitti EM-kultaa ja MM-pronssia 51 kilogramman sarjassa. Seuraavana vuonna hän hävisi 59 kg:n painoluokan MM-finaalissa ukrainalaiselle Ganna Vasylenkolle ja sijoittui hopealle.


title: Sofia Mattsson

text: Mattsson saavutti 55 kg:n sarjassa 2012 Belgradin EM-kilpailuissa hopeaa ja sijoittui Lontoon olympialaisissa seitsemänneksi. Seuraavana vuonna hän voitti samassa painoluokassa Euroopan-mestaruuden Tbilisissä ja sai MM-hopeaa Budapestissa. Vuonna 2014 hän voitti 55-kiloisten Euroopan-mestaruuden Vantaalla ja sai 53-kiloisissa MM-hopeaa Taškentissa. Bakun Euroopan kisoissa 2015 hän voitti kultaa 55 kg:n painoluokassa. Hän sai saman vuoden Las Vegasin MM-kilpailuissa hopeaa 53 kg:n sarjassa. Hän voitti Euroopan-mestaruuden 53-kiloisissa Riiassa 2016.


title: Sofia Mattsson

text: Mattssonin siskot Johanna ja Lisa ovat myös menestyneitä naispainijoita: Johanna on voittanut MM-pronssia ja Euroopan mestaruuden, ja Lisa on nuorten sarjoissa kolminkertainen EM-kultamitalisti.


title: Sofia Mattsson

text: Mattsson valittiin Sofian EM-kilpailuissa vuonna 2007 järjestäjien taholta kisojen kauneimmaksi painijaksi. Mattsson ei kuitenkaan suostunut ottamaan palkintoa vastaan perustellen haluavansa osallistua paini-, eikä kauneuskilpailuihin.


title: Espanjalainen kimppakämppä

text: Espanjalainen kimppakämppä () on Cédric Klapischin espanjalais-ranskalainen vuonna 2002 valmistunut elokuva. Se kertoo ranskalaisesta Xavierista (Romain Duris), joka lähtee vuodeksi Barcelonaan.


title: Espanjalainen kimppakämppä

text: 24-vuotias ranskalaispoika Xavier lähtee Erasmus-ohjelmalla vuodeksi Barcelonaan, Espanjaan opiskelemaan taloustiedettä ja espanjaa. Hän jättää taaksensa tyttöystävänsä Martinen, vanhempansa ja rakkaan kotimaansa. Jo lentokentällä hän tapaa ”ei-niin-siistin” ranskalaisparin, joka majoittaa hänet asunnon etsinnän ajaksi. Se ei ole helppoa, mutta loppujen lopuksi Xavier löytää asunnon, jossa hän asuu kuuden muun kanssa; belgialaisen Isabellen, englantilaisen Wendyn, italialaisen Alessandron, espanjalaisen Soledad’n, tanskalaisen Larsin ja saksalaisen Tobiaksen.


title: Pohjankarhepääsky

text: Pohjankarhepääsky ("Stelgidopteryx serripennis") on Pohjois- ja Väli-Amerikassa tavattava pääskyihin kuuluva varpuslintu.


title: Pohjankarhepääsky

text: Kooltaan pohjankarhepääsky on noin 13–15 cm pituinen. Selkäpuolelta laji on vaaleanruskea ja vatsapuolelta kermanvalkoinen. Rinta ja kyljet ovat usein vaaleanharmaat. Kurkku on vaaleampi ja toisinaan kanelinruskea. Aikuisten pohjankarhepääskykoiraiden siipien kärkien sulat ovat jäykistyneet ja sahalaitaiset. Pohjankarhepääsky muistuttaa ulkonäöltään törmäpääskyä ("Riparia riparia"), mutta eroaa siitä harmaan rintansa perusteella.


title: Pohjankarhepääsky

text: Pohjankarhepääskyn levinneisyysalue ulottuu Alaskan kaakkoisosista ja Kanadan eteläosista Yhdysvaltojen läpi Meksikoon. Keski-Amerikassa lajia tavataan alueelta, joka ulottuu Belizestä Panamaan. Lisäksi lintu pesii Caymansaarilla, Kuubassa, Haitilla, Saint-Pierre ja Miquelonilla, Turks- ja Caicossaarilla sekä Neitsytsaarilla.


title: Pohjankarhepääsky

text: Pohjankarhepääskyt käyttävät ravinnokseen erilaisia lentäviä hyönteisiä, joita ne saalistavat ilmasta. Pohjankarhepääsky nappaa ravintonsa tyypillisesti hyvin läheltä veden tai maan pintaa. Laji juo kastamalla nokkansa veteen lentäessään hieman vedenpinnan yläpuolella.


title: Pohjankarhepääsky

text: Pohjankarhepääsky on muuttolintu ja muuttaa talveksi Keski-Amerikan eteläosiin ja Etelä-Amerikan pohjoisosiin. Pesimäalueilleen linnut palaavat helmikuun lopulla ja maaliskuussa. Talvehtimisalueilleen linnut lähtevät heinäkuun puolivälistä alkaen. Osa linnusta lähtee vasta marraskuussa.


title: Pohjankarhepääsky

text: Laji rakentaa pesänsä hiekkaisiin törmiin, kallionleikkauksiin, luoliin ja myös ihmisen tekemiin rakennelmiin, kuten siltoihin, jotka usein sijaitsevat veden läheisyydessä. Pesä rakennetaan onkalon perälle heinistä ja oksista. Pohjankarhepääskyjen pesät voivat sijaita melko lähelläkin toisiaan, mutta ne eivät pesi yhtä suurina yhdyskuntina kuin törmäpääskyt. Laji pesii usein törmäpääskykolonioissa. Naaras munii neljästä kahdeksaan valkoista munaa, joita myös koiras hautoo.


title: Ulrika Möllersvärd

text: Ulrika Ottiliana Möllersvärd (1791 Mäntsälä – 1878 Helsinki) oli suomalainen keisarillinen hovineiti. Hänet tunnetaan erityisesti suhteestaan keisari Aleksanteri I:een. Mika Waltari on kuvannut Möllersvärdin ja Aleksanterin suhdetta romaanissaan "Tanssi yli hautojen".


title: Ulrika Möllersvärd

text: Möllersvärdin vanhemmat olivat varamaaherra, majuri Carl Adolf Möllersvärd (1744–1828) ja tämän ranskalaissyntyinen puoliso Maria Charlotta L’Estrade (1756–1823). Hän syntyi perheen seitsemäntenä lapsena, ja hänen jälkeensä perheeseen syntyi vielä pikkuveli Gustaf Reinhold. Möllersvärdit olivat muuttaneet Tukholmasta Suomeen Kustaa III:n jälkeen. Äiti Maria Charlotta L’Estrade tunnettiin jo Tukholmassa kaunottarena, jota kuuluisa ruotsalainen runoilija Bengt Lidner palvoi runoissaan ”jumalaisena Charlottena”. Möllersvärdit asettuivat Suomessa suvun omistamaan Mäntsälän kartanoon, josta he alkoivat käyttää nimeä Möllershof. Bengt Lidner viihtyi usein kartanossa Möllersvärdien vieraana, ja paikallisen perimätiedon mukaan Lidner olisi ollut Ulrikan isä.


title: Ulrika Möllersvärd

text: Maaliskuun lopussa 1809 maaherra Möllersvärd lähti Porvoon valtiopäiville, ja hän otti mukaansa sekä puolisonsa että kaksi tytärtään, Ulrikan ja Maria Lovisan. Valtiopäivien avajaistanssiaisissa 28. maaliskuuta keisari Aleksanteri I pyysi 18-vuotiaan Ulrika Möllersvärdin parikseen kiihkeään venäläiseen katrilliin. Möllersvärd suostui tanssiin häkeltyneenä, ja keisari piti häneltä pudonnutta silkkiviuhkaa tanssiaisten loppuun saakka rinnassaan. Vasta poistuessaan tanssisalista keisari luovutti viuhkan takaisin Möllersvärdille ja kumarsi tälle syvään. Keisari ilmoitti myös tulevansa Möllershofiin vierailulle huhtikuun alussa. Tapaus herätti valtiopäivien yleisössä suurta huomiota.


title: Ulrika Möllersvärd

text: Aleksanteri I:n huhtikuinen vierailu Möllershofissa oli Mäntsälässä suuri paikallinen tapahtuma. Keisarin ja Möllersvärdin välille syntyi vierailun aikana romanttinen suhde, mutta suhteen syvyyttä ei tunneta tarkemmin. Paikallisen perimätiedon mukaan keisarin ja Möllersvärdin makuuhuoneet olivat vierekkäin, ja huoneita yhdisti väliovi. Aamulla keisarin ja Möllersvärdin tiedetään myös puolijulkisesti suudelleen toisiaan.


title: Ulrika Möllersvärd

text: Waltarin romaanin mukaan Möllersvärd olisi tavannut keisarin vielä toisen kerran heinäkuussa 1809, Porvoon valtiopäivien päättäjäisten yhteydessä. Keisari muisti Möllersvärdejä vielä myöhemmin lähettämällä Ulrikalle timanttikoristeisen rintasoljen, hänen sisarelleen Maria Lovisalle norsunluisen kamman, heidän isälleen sormuksen ja tämän puolisolle rintasoljen. Pari vuotta myöhemmin, keväällä 1811, Möllersvärd nimitettiin hovineitsyeksi Hänen Majesteettinsa keisarinna Elisabetin hoviin.


title: Ulrika Möllersvärd

text: Möllersvärd vihittiin vuonna 1813 avioliittoon kenraalimajuri Odert Reinhold von Essenin kanssa. Avioliitto oli kuitenkin järjestetty naimakauppa, joka ei ollut lainkaan Möllersvärdin mielen mukainen ja purettiin jo vuotta myöhemmin. Möllersvärd asettui sittemmin asumaan Porvooseen eikä avioitunut enää uudelleen. Hän kuoli 87-vuotiaana veljentyttärensä Aurora Linderoosin luona Helsingissä, mutta hänet on haudattu Porvooseen.


title: Ulrika Möllersvärd

text: Mika Waltarin romaanin pohjalta tehty T. J. Särkän ohjaama elokuva "Tanssi yli hautojen" sai ensi-iltansa 1950. Elokuvassa Ulla Möllersvärdinä esiintyy Eila Peitsalo ja keisarina Leif Wager.


title: Jim Douglas

text: James H. Douglas (s. 21. kesäkuuta 1951 Springfield, Massachusetts) on yhdysvaltalainen republikaanipuolueen poliitikko.


title: Jim Douglas

text: Douglas toimi Vermontin osavaltion kuvernöörinä vuodesta 2003 vuoteen 2011 asti. Aiemmin Douglas on toiminut muun muassa Vermontin edustajainhuoneen jäsenenä.


title: Vladimir Malahov (shakinpelaaja)

text: Vladimir Malahov (, s. 27. marraskuuta 1980) on venäläinen shakin suurmestari.


title: Vladimir Malahov

text: Vladimir Malahov voi olla:


title: Photobucket

text: Photobucket on vuonna 2003 julkaistu verkkopalvelu, jossa käyttäjät voivat julkaista ottamiaan valokuvia sekä videoita ja arvostella muiden materiaalia. Photobucket on yksi internetin suosituimmista kuvapalveluista. Photobucket tarjoaa rekisteröityneille käyttäjilleen mahdollisuuden ladata ilmaiseksi 500 megatavua kuvia. PRO-tunnuksen ostamalla rajaa ei ole.


title: Hugh Walpole

text: Hugh Seymour Walpole (13. maaliskuuta 1884 – 1. kesäkuuta 1941) oli englantilainen kirjailija. Hän kirjoitti 36 romaania ja niiden lisäksi novelleja, näytelmiä ja kolmeosaiset muistelmat. Monissa hänen kirjoissaan ja tarinoissaan on yliluonnollisia elementtejä.


title: Hugh Walpole

text: Walpole syntyi Uudessa-Seelannissa, ja muutti perheensä mukana Englantiin viisivuotiaana. Hän asui aikuisena Lake Districtin alueella.


title: Hugh Walpole

text: Walpolen teoksista on suomennettu vain yhdessä Agatha Christien ja Dorothy Sayersin kanssa kirjoitettu Murha yksinoikeudella - Ruumis varjostimen takana (WSOY 1987).


title: Tony Blackburn

text: Tony Blackburn (s. 29. tammikuuta 1943 Guildford, Surrey) on brittiläinen radio-DJ.


title: Tony Blackburn

text: Blackburn aloitti vuonna 1964 Radio Carolinella, jolta hän kahta vuotta myöhemmin siirtyi Radio Londonille. BBC Light Programmella Blackburn aloitti vuonna 1967. Kun BBC Radio 1 aloitti lähetyksensä 30. syyskuuta 1968, Blackburn sai juonnettavakseen "Breakfast Show" -ohjelman, jota tehtävää hän hoiti vuoteen 1974 saakka. Radio Onen palveluksessa Blackburn oli vuoteen 1984, jonka jälkeen hän siirtyi BBC Radio Londonille. Vuonna 1988 hän siirtyi Capital Radion vasta perustetulle Capital Gold -radioaemalle, jolla hän teki soul-musiikki -ohjelmia joulukuuhun 2002 saakka. Sen jälkeen Blackburn on tehnyt aamuohjelmaa The Classic Gold Networkille ja soul-ohjelmaa BBC Radio Londonille. Televisiossa Blackurn on juontanut muun muassa "Top of the Popsia" 1960- ja 1970-luvulla.


title: Aimo Mustonen

text: Aimo Mainio Mustonen (15. tammikuuta 1909 Tampere – 5. syyskuuta 1994) oli mainospäällikkö, joka on tullut tunnetuksi Sillanpään marssilaulun säveltäjänä.


title: Aimo Mustonen

text: Frans Eemil Sillanpää kirjoitti Marssilaulun Talvisodan alla alun perin melodiaan ”Minä Matti olen tästä maailmasta”. Reino Palmroth, joka tunnetaan myös nimimerkeillä ”Reino Hirviseppä” ja ”Palle” huomasi, että teksti ansaitsee arvoisensa melodian, koska siinä on iskuvoimaa. Hän pani pikavauhtia toimeen sävellyskilpailun, jonka tulokset voitiin julkistaa jo kahden viikon kuluttua. Voittaja oli yleisölle tuntematon Aimo Mustonen, joka päihitti monta maineikasta säveltäjää. Voittajan valinneeseen raatiin kuului itse Sillanpään lisäksi myös kirjailija ja kansatieteilijä Sakari Pälsi.


title: Aimo Mustonen

text: Sillanpään marssilaulusta tuli todellinen iskusävelmä, jonka tahdissa Suomen sotilaat marssivat puolustusasemiin. Puolustusvoimien johto arvioi myöhemmin, että Marssilaulu vastasi Talvi- ja Jatkosodan taisteluhengen ylläpitäjänä vähintään yhtä divisioonaa.


title: Victor Oganov

text: Victor Oganov (s. 11. elokuuta 1976 Syktyvkarissa, Venäjällä) on venäläinen nyrkkeilijä.


title: Victor Oganov

text: Oganovin amatööritilasto oli 64-16 ja ryhtyi venäjällä ammattilaiseksi ylempään keskisarjaan. Hän myöhemmin muutti Australiaan etsien uusia otteluita ja pian löysi valmentaja Jeff Fenechin. Oganov voitti ensimmäiset 26 otteluaan tyrmäyksellä. Ensimmäisen Yhdysvalloissa ottelemansa ottelun jälkeen, jossa hän tyrmäsi kokeneen Richard "The Alien" Grantin, Oganov allekirjoitti sopimuksen Gary Shaw Productions LLC:n kanssa yrittäen näin saada lisää otteluita Yhdysvalloissa. 1. syyskuuta 2007 hän otteli IBO:n ylemmän keskisarjan tittelistä, jolloin hän hävisi ensimmäistä kertaa urallaan kun Fulgencio Zúñiga tyrmäsi hänet 9:ssä erässä. Hän on myös hävinnyt tyrmäyksellä Andre Dirrellille.


title: Victor Oganov

text: Oganov on sparrannut Danny Greenin, Paul Briggsin ja hyvän ystävänsä,Vic "Raging Bull" Darchinyanin kanssa.


title: Victor Oganov

text: Victor Oganov tuli valituksi siniseen joukkueseen Australian Haastajassa ja heti alusta lähtien Oganovia pidettiin kisan vaarallisimpana vastustajana. Kun Victor viimein päätti otella, hän haastoi keltaisten voittamattoman Junior Talipeaun, joka oli tämän hetken hallitseva Australian keskisarjan mestari. Ottelu päättyi monien mielestä Juniorin selvään voittoon mutta tuomarit pisteyttivät voiton Victorille pistein 48-48,48-47 ja 48-47. Tämä oli suuresti kiistelty päätös.


title: Victor Oganov

text: Toisella kierroksella Oganov kohtasi "Viidakkopoika" Sonni Michael Angelon. Oganov meni tähän otteluun odottaen helppoa vastusta,mutta sai huomata olevansa väärässä. Ensimmäisen kahden erän jälkeen Sonni tuli takaisin tasoittaen tilannetta,mutta kävi kanveesissa viimeisessä erässä. Oganov voitti ottelun pistein 49-45, 49-46 ja 48-46.


title: Victor Oganov

text: Kolmannella kierroksella Oganov kohtasi entisen Rugbyn pelaajan,jonka tilasto oli 5(3)-1, Garth Woodin. Ottelusta tuli hyvin likainen, Garth sitoi ja heitteli painimaisin ottein Victoria köysiin. Tästä syystä tuomari rokotti häneltä yhden pisteen, mutta silti Garth pisteytettiin voittajaksi pistein 48-48, 48-47 ja 48-45.


title: Victor Oganov

text: Oganov kohtasi Michael Bollingin 8. huhtikuuta 2010 ottelussa jonka panoksena oli Australian ylemmän keskisarjan kansallismestaruus. Oganov hävisi ottelun kahdeksannessa erässä tyrmäyksellä.


title: Victor Oganov

text: Vuoden tauon jälkeen Oganov palasi kehiin kaksi painoluokkaa ylemmäs alempaan raskassarjaan. Aloitusvastustaja uudessa painoluokassa oli Walter Pupu'a. Oganov tyrmäsi tämän ensimmäisessä erässä.


title: Victor Oganov

text: 18. marraskuuta 2011 Oganov kohtasi voittamattoman australialaisen Brad Pittin (11(9)-0-0). Pienempi Oganov haki osumia lähietäisyydeltä ja onnisui myös pudottamaan Pittin kanveesiin. Lopulta isompi Pitt oli liikaa Oganoville, jonka tämä löi keskeytyskuntoon viidennessä erässä.


title: O.co Coliseum

text: O.co Coliseum (Kutsutaan usein nimillä The Oakland Coliseum ja The Coliseum) on urheilustadion Oaklandissa Alamedan piirikunnassa Kaliforniassa Yhdysvalloissa. Stadionilla pelataan baseballia, amerikkalaista jalkapalloa sekä jalkapalloa. Stadiumin nimenä oli vuodesta 1998 vuoteen 2004 Network Associates Coliseum. Vuodesta 2004 vuoteen 2008 stadium oli nimellä McAfee Coliseum ja 2008-2011 Okland-Alameda County Coliseum. Stadionin vieressä sijaitsee Oracle Arena, jossa mm. NBA-joukkue Golden State Warriors pelaa kotiottelunsa.


title: Glenn Ljungström

text: Glenn Ljungström (s. 7. syyskuuta 1974) on ruotsalainen kitaristi. Hän on soittanut In Flamesissa vuosina 1993–1997, HammerFallissa vuosina 1995–1997 ja Dimension Zerossa vuosina 1996–2003 ja uudelleen vuonna 2005. In Flamesin entisen kitaristin ja HammerFallin entisen rumpalin Jesper Strömbladin mukaan Ljungström erosi In Flamesista perhesyiden vuoksi. Hänen viimeisin musiikkiprojekti on The Resistance -niminen yhtye, jossa on mukana muun muassa In Flamesin entinen kitaristi Jesper Strömblad.


title: Christian Palin

text: Christian Palin (s. 1. helmikuuta 1978 Montevideo, Uruguay) on neoklassista metallia soittava muusikko. Palin syntyi Montevideossa, josta hän muutti perheensä kanssa Suomeen 20-vuotiaana. Hän suoritti asepalveluksen Suomessa 1999.


title: Christian Palin

text: Ranskalaiseen yhtyeeseen Adagioon Palin liittyi 2008. Sitä ennen, jo vuonna 2004 hän oli lähettänyt yhtyeelle demon, jonka jälkeen hänet valittiin laulajaksi. Palin ei päässyt yhtyeen luokse, sillä asui Suomessa, ja liittyminenkin oli lopulta hankalaa. Vieras maa sai hänet myöhemmin myös eroamaan yhtyeestä. Hän on jyväskyläläisen Random Eyes -yhtyeen perustajajäsen.


title: Christian Palin

text: Palin kilpaili Suomen X Factor -laulukilpailussa. Ensimmäisessä X-Factor-livekonsertissa Christian lauloi kappaleen "Eye of the Tiger" Survivorilta.


title: Keijo Paananen (jalkapallovalmentaja)

text: Keijo Paananen (s. 11. elokuuta 1961 Pietarsaari) on suomalainen jalkapallovalmentaja. Veikkausliigassa hän on valmentanut FF Jaroa (loppuvuosi 1997, 2006) sekä Vaasan Palloseuraa (2002). Hän oli myös Jaron päävalmentaja vuosina 1999–2001, jolloin seura pelasi Ykkösessä. Nykyään hän valmentaa FC Unitedia naisten SM-sarjassa. Koulutukseltaan hän on opettaja. Hän työskentelee Pietarsaaressa Länsinummen koulun ala-asteella rehtorina.


title: Anne Judson-Yager

text: Anne Judson-Yager (s. 7. tammikuuta 1980) on yhdysvaltalainen näyttelijä.


title: Anne Judson-Yager

text: Judson-Yager tunnetaan parhaiten rooleistaan elokuvissa "Anna palaa 2" ja "Believe In Me" sekä lukuisista televisiorooleista. Hän on esiintynyt esimerkiksi "NCIS Rikostutkijat" -sarjan 37. jaksossa.


title: Taxi (vuoden 1998 elokuva)

text: Taxi on vuonna 1998 ensi-iltansa saanut ranskalainen toimintakomedia, jonka ohjasi Gérard Pirès ja käsikirjoitti Luc Besson. Pääosassa näyttelevät Samy Naceri, Frédéric Diefenthal, Marion Cotillard, Manuela Gourary, Emma Sjöberg ja Bernard Farcy.


title: Taxi (vuoden 1998 elokuva)

text: Elokuvasta on tehty useita jatko-osia Taxi 2 (2000), Taxi 3 (2003) ja Taxi 4 (2007). Lisäksi elokuvan ensimmäisestä osasta tehtiin samanniminen uudelleenfilmatisointi Taxi (2004).


title: Taxi (vuoden 1998 elokuva)

text: F1-kuljettajan urasta haaveileva pizzalähetti Daniel ryhtyy taksinkuljettajaksi Marseillessa saatuaan monen vuoden odottelun jälkeen tarvittavat paperit. Viritetyllä taksillaan Daniel hurjastelee pitkin kaupungin teitä ja katuja, mutta jäätyään kiinni ylinopeudesta hänen on autettava Émilien-poliisia saksalaisten pankkiryöstäjien ajojahdissa saadakseen pitää ajolupansa.


title: Koivujoki (Utajärvi)

text: Koivujoki on Sanginjoen pieni sivujoki.


title: Koivujoki (Utajärvi)

text: Joki saa alkunsa Utajärven kunnan alueelta Sanginkylästä etelään olevan Saunamaat-nimisen alueen suomaastosta. Se on noin 17 kilometriä pitkä pääosin luoteeseen laskeva Oulujoen vesistöalueeseen kuuluva joki, joka yhtyy Sanginjokeen Aittokylässä.


title: Koivujoki (Utajärvi)

text: Joen yläjuoksu on puromainen ja virtaa asumattomien ja tiettömien seutujen läpi, mutta Koivuselän tienoilla Isosta Kivijärvestä pohjoiseen sen ylittää metsäautotie. Pienen Kivijärven ohitettuaan siihen yhtyy Pikku Karvasjärven laskujoki Karvasoja ja sen ylittää Vepsältä Pienelle Kivijärvelle johtava tie.


title: Koivujoki (Utajärvi)

text: Sillalta pari kilometriä alavirtaan Joki-Rahkamaan kautta kulkee joen varrella olevalle kämpälle menevä polku. Kämpästä pohjoiseen joen toisella puolella on suuri Torvisuon-Haarasuon turvetuotantoalue. Jokivarsi on kämppää lukuun ottamatta asumaton, aikoinaan siellä majailivat metsurit ja uittomiehet.


title: Valkeita lankoja

text: Valkeita lankoja: Tarinoita toisista todellisuuksista on Anne Leinosen vuonna 2006 ilmestynyt novellikokoelma. Teos sisältää yhdeksän aikaisemmin julkaistua novellia sekä viisi ennen julkaisematonta novellia.


title: Battle for the Sun

text: Battle for the Sun on alternative rock-yhtye Placebon kuudes studioalbumi.


title: Battle for the Sun

text: Tällä albumilla yhtye käyttää uusia soittimia, kuten trumpettia ja saksofonia.


title: Battle for the Sun

text: Albumi julkaistiin ladattavana versiona, CD-levynä, limited edition CD + DVD:llä, LP:llä, ja limited edition laatikko-versiona. Albumin nimikkokappale "Battle for the Sun" debytoi BBC Radio 1-kanavalla 17. maaliskuuta 2009. Ennen maailmanlaajuista julkaisua albumin sai ladata ilmaiseksi yhtyeen kotisivuilta muutaman päivän ajan.


title: Battle for the Sun

text: Kaikki kappaleet on kirjoittanut Brian Molko, Stefan Olsdal ja Steve Forrest.


title: Jetpac

text: Jetpac on peli, joka julkaistiin ZX Spectrumille ja VIC-20:lle vuonna 1983 sekä BBC Microlle 1984. Kyseessä on ensimmäinen Jetman-peli ja ensimmäinen Ultimate Play the Gamen julkaisema peli. Pelissä Jetmanin on tarkoitus koota raketti ja täyttää se polttoaineella ennen pääsemistä seuraavalle tasolle. Raketti on koottava uudelleen silloin tällöin, mutta polttoainetta on kerättävä joka tasolla. Jetman kohtaa eri tasoilla erilaisia vihollisia.


title: Jetpac

text: Peli on voittanut Golden Joystick Awards -palkinnon vuoden parhaana pelinä ("Game of the Year").


title: Pesäpallon miesten Suomen Cup 1973

text: Pesäpallon Suomen Cup kilpailu käytiin 5. kerran vuonna 1973. Seinäjoen Maila-Jussit voitti ensimmäisen Cup-mestaruutensa. Ottelut 3.kierroksesta alkaen:


title: Kuubanturpiaali

text: Kuubanturpiaali ("Agelaius assimilis") on Kuuban kotoperäinen varpuslintu. Sen elinympäristön ala on noin 4 100 neliökilometriä.


title: Jamario Moon

text: Jamario Raman Moon (s. 13. kesäkuuta 1980 Goodwater) on yhdysvaltalainen koripalloilija, joka edustaa tällä hetkellä Cleveland Cavaliersia.


title: Jamario Moon

text: Moon pelasi ennen ammattilaisuraansa Meridian Community Collegessa, josta hän ilmoittautui . Mikään joukkue ei kuitenkaan varannut häntä, joten Moon siirtyi pelaamaan D-liigaan. Vuonna 2007 Moon siirtyi ensimmäistä kertaa NBA:han kun Toronto Raptors teki sopimuksen hänen kanssaan. Moon pelasi seurassa puolitoista kautta, sillä helmikuussa 2009 hän siirtyi Miami Heatin joukkueeseen. Hän pelasi loppukauden Miamissa, mutta kaudeksi 2009–2010 Moon siirtyi Cleveland Cavaliersiin.


title: Puertoriconturpiaali

text: Puertoriconturpiaali ("Agelaius xanthomus") on erittäin uhanalainen varpuslintu, joka elää pienellä alueella Puerto Ricon lounaiskolkassa (nimialalaji "xanthomus") ja läheisillä Monan ja Moniton saarilla (alalaji "monensis"). Sen populaation koko noin 1 300 yksilöä.


title: Andraimon

text: Andraimon () oli kreikkalaisessa mytologiassa usean eri mieshahmon nimi.


title: Andraimon

text: Andraimon oli naimisissa Kalydonin kuninkaan Oineuksen tyttären Gorgen kanssa, jonka kanssa he saivat Thoas-nimisen pojan. Kun Diomedes oli vapauttanut Oineuksen vankeudesta, johon Agrioksen pojat olivat tämän pistäneet kaapattuaan tältä vallan, hän antoi valtakunnan Andraimonin käsiin, koska Oineus oli tullut jo liian vanhaksi hallitsemaan. Tosin Antoninus Liberalis esittää Oineuksen palanneen hallitsemaan vapautuksensa jälkeen.


title: Andraimon

text: Andraimonin hauta sijaisi Amfissassa vaimonsa haudan vieressä. Apollodoros kutsuu Oksylosta Adraimonin pojaksi, mutta koska sekä Strabon että Pausanias kertovat tämän olleen Haimonin poika, joka puolestaan oli Thoaan poika, Apollodoros on ilmeisesti sekoittanut Andraimonin pojanpojan tämän omaksi pojaksi.


title: Andraimon

text: Andraimon, Oksyloksen poika oli naimisissa Dryopen kanssa, josta puolestaan tuli Amfissoksen äiti suhteesta Apollonin kanssa.


title: Fantastinen Espoo

text: Fantastinen Espoo. Spekulatiivinen matkaopas on Espoon science fiction- ja fantasiaseuran vuonna 2009 julkaisema matkaopas Espoon kuvitteellisiin kaupunginosiin. Kirjassa on tekstejä seuraavilta kirjoittajilta: Jukka Laajarinne, Jussi Katajala, Markus Neuvonen, Aleksi Kuutio, Tapio Ranta-aho, Boris Hurtta, Vesa Sisättö, Jukka Särkijärvi, Petri Salin, Tuomas Saloranta, Johanna Venho ja Marjut Katajala.


title: California Golden Bears

text: California Golden Bears on lempinimi Kalifornian yliopistossa pelaaville 27 eri urheiluseuralle. Seuran tunnusvärit ovat sininen ja kulta. Golden Bears pelaa NCAA:n Division I:ssä. Seuran virallinen taistelulaulu on Fight for California. Sen maskottina toimii Oski the Bear.


title: Rafael Araújo

text: Rafael Paulo de Lara Araújo (s. 12. elokuuta 1980 Curitiba) on brasilialainen koripalloilija, joka edustaa nykyisin Paulistanoa.


title: Rafael Araújo

text: Araújo pelasi NBA:ssa kolme kautta Toronto Raptorsin ja Utah Jazzin paidassa.


title: Rafael Araújo

text: Araújo jäi kiinni steroideista vuoden 2002 MM-kisoissa ja sai kahden vuoden kilpailukiellon.


title: Voddler

text: Voddler on ruotsalaisen Voddlerin kehittämä kaupallinen tilausvideopalvelu ja asiakasohjelma (client), joka välittää elokuvia ja TV-ohjelmia Internetissä samaan tapaan kuin Spotify musiikkia. Voddler toistaa elokuvat omilta palvelimiltaan, jotka sisältävät uutuuksia ja jopa ensi-ilta-elokuvia. Vähemmän suosittuja tai vanhempia elokuvia voi katsella Voddlerissa ilmaiseksi, mutta elokuvan yhteydessä näytetään mainoksia. Uudempia elokuvia ja yleisösuosikkeja voi katsoa tilausperiaatteella tai kertavuokrauksena.


title: Voddler

text: Suomalainen matkapuhelinoperaattori Elisa ilmoitti syyskuussa 2010 ostavansa Voddlerista noin kymmenen prosentin osuuden. Elisa tarjoaa Voddlerin palveluita omille ja Saunalahden asiakkaille ilmaiseksi joulukuusta 2010 alkaen. Vuodesta 2011 lähtien palveluun on voinut kirjautua kaikki halukkaat ilman kutsua tai Elisan asiakkuutta.


title: Voddler

text: Voddler on ilmoittanut, että se on tehnyt sopimuksen elokuvien oikeuksista useiden suurien elokuvastudioiden kanssa. Näihin lukeutuvat Noble Entertainment, Scanbox Entertainment, Non-Stop Entertainment, Film-Factory, Paramount Pictures sekä The Walt Disney Company. Voddler on solminut sopimuksen näyttääkseen Sony Pictures Televisionin ja sen tytäryhtiöiden materiaalia.


title: Voddler

text: Voddlerin aluksi käyttämä mediasoitin (Voddler Player) perustui Xbox Media Centerin lähdekoodiin, joka oli julkaistu GNU GPL -lisenssillä. Kehotuksista huolimatta Voddler ei ole julkaissut lähdekoodiansa. Sittemmin Voddler on siirtynyt suljettuihin ohjelmistoihin, Adobe AIRiin ja Flashiin. Tekijänoikeussyistä tuesta Linuxille luovuttiin.


title: Pentutehtailu

text: Pentutehtailu on säännöllistä kissojen tai koirien myytäväksi kasvattamista, jossa eläinten tarpeita laiminlyödään rahallisen voiton maksimoimiseksi. Niin kutsutussa pentutehtaassa eläimiä ei esimerkiksi hoideta asianmukaisesti tai niitä pidetään liian ahtaasti. Suositut, erityisesti pienikokoiset koirarodut ja niiden risteytykset ovat pentutehtailuun otollisia korkean hintatason ja kennelin mahdollisimman minimaalisen koon vuoksi.


title: Pentutehtailu

text: Pentutehtailusta voi ilmoittaa eläinsuojeluviranomaisille, jotka tulevat tarkastamaan kennelin tai kissalan. Huonosti hoidetut eläimet voidaan viedä pois ja tällöin omistaja saa sakkoja sekä määräaikaisen eläintenostokiellon.


title: Pentutehtailu

text: Selkeästi pentutehtailuksi voidaan käsittää huonoissa oloissa tapahtuva tehdasmainen pentutuotanto, jossa emoja pennutetaan jatkuvasti, pennut vieroitetaan liian varhain, ja eläinten tarpeet muun muassa ruokinnan, liikunnan, ihmiskontaktin, terveydenhoidon ja oleskelutilojen suhteen eivät täyty tai niiden laiminlyönti jopa täyttää eläinrääkkäyksen merkit. Monesti varsinainen kasvatustoiminta suoritetaan kauempana, esimerkiksi naapurimaassa, ja pennut myy eteenpäin välittäjä. Tällöin eläimen asiakirjat ja tunnistetiedot voivat olla väärennetyt ja pentu voi olla rokottamaton, madottamaton ja jopa akuutisti sairas.


title: Pentutehtailu

text: Pentutehtailua luonnehtii toiminnan salailu ja piilottelu: myytäviä pentuja kaupataan ilmaisilla lehti-, internet- tai teksti-tv-ilmoituksilla, annetut yhteystiedot ovat salaiset tai tilapäiset, ja pennut esitellään ostajalle erillään emosta ja muualla kuin niiden asuinpaikassa. Myyjä saattaa tarjoutua tuomaan pennun suoraan ostajan kotiin.


title: Pentutehtailu

text: Tyypillisiä ovat myös väitteet vahinkopentueesta ja aggressiivinen myynti. Myyjä kiirehtii kauppoja jopa pennun lopettamisuhkaan vetoamalla. Myyjä voi myös vedota ostajan sääliin ja myötätuntoon esimerkiksi sysäämällä pennun ostajan syliin. Ostajan tietämättömyys helpottaa tehtailtujen pentujen välittäjän työtä.


title: Pentutehtailu

text: Pentutehtailuksi voidaan kutsua myös sellaista kenneltoimintaa, jossa osa emon pentueista rekisteröidään mutta ennen rekisteröintisääntöjen vaatimaa 10 kuukauden pennutustaukoa emolla teetetään ansaintamielessä "pimeä pentue". Tällöin kennelinpitäjä saattaa olla arvostettukin kasvattaja toistuvista "vahinkopentueista" huolimatta.


title: Pentutehtailu

text: Pentutehtailun suurimmat haitat ovat eläinsuojelullisia. Jatkuvasti tiineenä olo ja imettäminen rasittaa narttujen terveyttä suuresti. Pennut saatetaan myös vieroittaa liian varhaisessa vaiheessa eikä niitä välttämättä rokoteta tai madoteta asianmukaisesti, mikä voi johtaa sekä terveys- että käytösongelmiin. Eläinten ruokinta ja muut tarpeet saattavat olla hyvinkin puutteellisesti hoidettuja.


title: Pentutehtailu

text: Pentutehtaasta tulevilla pennuilla on usein terveysongelmia. Sukua olevien eläinten parittamisesta tai vapaasti lisääntyvien laumojen tuloksena pennut voivat olla sisäsiittoisia, mikä nostaa perinnöllisten sairauksien ja epämuodostumien riskiä. Emojen terveyden laiminlyöminen voi tehdä syntyvistä pennuista heikkoja ja sairaalloisia. Ostettaessa edullinen pentu voi aiheuttaa suuret kulut pentutehtailusta johtuvien sairauksien hoidossa.


title: Pentutehtailu

text: Tyypillistä on myös pentujen rekisteröimättömyys. Rekisteröimättömät yksilöt eivät voi osallistua esimerkiksi virallisiin näyttelyihin ja niiden rotupuhtaudesta, rotuominaisuuksista, sisäsiitosasteesta ja perinnöllisten sairauksien riskistä ei ole takeita. Pahimmassa tapauksessa sairastelevasta ja jopa elinkelvottomasta pennusta koituu runsaasti eläinlääkärikuluja, vaivaa ja surua. Huonoluonteiset ja terveydeltään heikot yksilöt myös heikentävät koko rodun mainetta.


title: Pentutehtailu

text: Pentutehtailijaa on vaikea saada lopettamaan toimintaansa ja vastuuseen teoistaan. Eräs syy tähän on viranomaisten työtä vaikeuttava ja hidastava eläinsuojelulain suurpiirteisyys esimerkiksi koiran hoitoa koskevien vaatimusten kohdalla. Ilmiönä pentutehtailua ylläpitää "hämärien" pentujen kysyntä ja se, etteivät ostajat nosta oikeusjuttuja tehtailluista pennuista.


title: DeMar DeRozan

text: DeMar Darnell DeRozan (s. 7. elokuuta 1989 Compton, Kalifornia) on yhdysvaltalainen koripalloilija, joka edustaa NBA-joukkue San Antonio Spursia. Hän edusti pitkään Toronto Raptorsia. DeRozan on moninkertainen NBA:n tähdistöottelupelaaja, ja hänet on valittu sarjan kakkos- ja kolmostähdistökentällisiin.


title: DeMar DeRozan

text: Yhdysvaltain maajoukkueessa DeRozan on voittanut olympiakultaa Rio de Janeirossa 2016 ja maailmanmestaruuden Espanjassa 2014.


title: DeMar DeRozan

text: Ennen ammattilaisuraansa DeRozan pelasi yliopistokoripalloa Etelä-Kalifornian yliopistossa. Toronto Raptors varasi DeRozanin ensimmäisellä kierroksella yhdeksäntenä pelaajana. DeRozan edusti Raptorsia aina vuoteen 2018 asti, jolloin hän siirtyi osana pelaajakauppaa San Antonio Spursiin.


title: DeMar DeRozan

text: DeRozan kuului Yhdysvaltain kultajoukkueisiin Rio de Janeiron kesäolympialaisissa 2016 ja Espanjan MM-kilpailuissa 2014.


title: Chinese Democracy Tour

text: Chinese Democracy World Tour on hard rock -yhtye Guns N’ Rosesin Euroopan-kiertue 2001 sekä maailmankiertue vuosina 2002/2003, 2006 ja 2009/2010. Kiertueen tähän mennessä olleet keikat ovat olleet loppuunmyytyjä ja saaneet hyvät arvostelut. Kiertue on rikkonut myös monia katsojaennätyksiä päihittäen muun muassa Lady Gagan. Guns N’ Roses esiintyi Suomessa Helsinki Live Festivalilla 5. kesäkuuta 2010.


title: Chinese Democracy Tour

text: Kappalelista


title: Chinese Democracy Tour

text: 1. tammikuuta 2001 – House of Blues, Las Vegas, Nevada


title: Chinese Democracy Tour

text: Pääsetti:Encoret:


title: Chinese Democracy Tour

text: 15. tammikuuta 2001 – Rock in Rio, Rio de Janeiro, Brazil


title: Chinese Democracy Tour

text: Soittajat


title: Chinese Democracy Tour

text: 2001 Kiertue oli uuden Guns N'Rosesin alkuperäisen kokoonpanon ensimmäinen ja viimeinen konserttikiertue. Kiertueen monia konsertteja peruttiin, mm. Suomen konsertti. Konserttikiertueella esitettiin ensimmäistä kertaa monia bändin uusia kappaleita (Oh My God, Chinese Democracy, Silkworms ja Street of Dreams (The Blues).KeikatPeruutettu


title: Puma Swede

text: Johanna Jussinniemi (s. 13. syyskuuta 1976 Tukholma), esiintyjänimeltään Puma Swede, on ruotsalainen, sukujuuriltaan suomalainen pornonäyttelijä, joka on esiintynyt yli 150:ssä alan elokuvassa.


title: Puma Swede

text: Jussinniemen suomalaiset vanhemmat muuttivat Ruotsiin Oulun seudulta. Jussinniemi työskenteli Ruotsissa tietokonemyyjänä ja mallina ennen muuttamistaan Yhdysvaltoihin Kaliforniaan, jossa hän on asunut vuodesta 2004 lähtien. Hän seurustelee kuntosaliyrittäjän kanssa.


title: Pwanin alue

text: Pwanin alue on yksi Tansanian 30 hallinnollisesta alueesta (mkoa eli region). Se sijaitsee maan itäosassa, Intian valtameren rannalla. Alue on saanut nimensä swahilin kielien rannikkoa tarkoittavasta sanasta 'pwani'.


title: Pwanin alue

text: Pwanin alue jakaantuu kuuteen ala-alueeseen (wilaya eli district) jotka ovat Bagamoyo, Kibaha, Kisarawe, Rufiji, Mkuranga, ja Mafia.


title: Pwanin alue

text: Alueen pinta-ala on 32 407 neliökilometria. Vuonna 2005 siellä arvioitiin elävän noin 947 tuhatta asukasta. Alueen pääkaupunki on Kibaha. Alue ympätöi pääkaupunki Dar es Salaamin ympärille rajattua pientä Dar es Salaamin aluetta.


title: Pwanin alue

text: Tansanian ainoa merenrannalle sijoittuva kansallispuisto, Saadanin kansallispuisto, sijaitsee osittain Pwanin, osittain Tangan alueella.


title: Odontoblasti

text: Odontoblasti on hammasluun emosolu, joka tuottaa hammasluuta tuottavia soluja. Odontoblastit sijaitsevat hammasytimen ja hammasluunvälillä.


title: Tihemetsa

text: Tihemetsa on pienkauppala () Virossa Saarden kunnassa, maan eteläosassa. Vuonna 2000 siellä oli 897 asukasta.


title: Tihemetsa

text: Tihemetsa on syntynyt Voltvetin (saksaksi Tignitz) kartanon maille ja ympärille. Voltvetin kartanosta on ensimmäinen maininta vuodelta 1563.


title: Tihemetsa

text: Tihemetsa oli itsenäinen kunta 1939-1950.


title: Tihemetsa

text: Kartanon päärakennus on rakennettu uusklassiseen tyyliin vuonna 1830. 1930-1970-luvuilla rakennusta korotettiin kerroksella kolmekerroksiseksi, muutettiin sisäänkäynnin pilaristoa sekä laajennettiin sivuille. Pohjoinen sivusiipi purettiin vuonna 2008. Samassa yhteydessä restauroitiin sisäänkäyntiportaikon kullatut leijonaveistokset. Vuosina 2011-2012 purettiin tarpeettomaksi käynyt kolmas kerros sekä palautettiin portaikon ulkoasu alkuperäiseksi. Kartanon puiston dendrologinen arvo on joitakin vuosia sitten havaittu. Puistosta on kartoitettu noin 150 eri puulajia.


title: Tihemetsa

text: Voltveti oli alun perin saksalaisen Wolffeldtin suvun omistuksessa. Vuodesta 1786 kartano kuului von Stryk -suvulle. Viimeisin kartanonomistaja suvusta oli Heinrich von Stryk.


title: Tihemetsa

text: Kartanossa aloitti toimintansa metsätalouskoulu vuonna 1925. Nykyään kartanossa toimii Pärnumaan maakunnan ammattikoulutuskeskus.


title: Tihemetsa

text: Tihemetsa tuli tunnetuksi 1960-luvun alussa laulusta "Tihemetsa Tiina", jonka levytti Viron radion mieskvartetti.


title: Tihemetsa

text: Tihemetsan pohjoisosassa, Viljandin-maantien varrella on Laurin motocrossrata.


title: Tangan alue

text: Tangan alue on yksi Tansanian 30 hallinnollisesta alueesta (mkoa eli region). Se sijaitsee maan itäosassa, Intian valtameren rannalla. Alueen pohjoisosa rajoittuu Keniaan.


title: Tangan alue

text: Alueen pinta-ala on 26 808 neliökilometria. Vuonna 2005 siellä arvioitiin elävän noin 1,7 miljoonaa asukasta. Alueen pääkaupunki on Tanga.


title: Tangan alue

text: Tansanian ainoa merenrannalle sijoittuva kansallispuisto, Saadanin kansallispuisto, sijaitsee osittain Tangan, osittain sen etelänaapurin Pwanin alueella. Toinen luontokohde alueella ovat itäiset Usambaran vuoret, jolla kasvaa monia harvinaisia kasvilajeja. Matkailu on kasvava elinkeino, ja vierailijoita houkutellaan luonnonpuistojen lisäksi Tangan ja Panganin rantakaupunkeihin.


title: Uzbekistan olympialaisissa

text: Uzbekistan osallistui olympialaisiin itsenäisenä valtiona ensimmäisen kerran Lillehammerissa 1994, jossa se sai myös ensimmäisen olympiakultansa Lina Tšerjazovan voittaessa freestylehiihdon naisten hyppykilpailun. Se on edelleen maan ainoa mitali talviolympialaisissa. Kesäkisoissa maa on saanut kulta-, hopea- ja pronssimitalia. Vuonna 1992 uzbekistanilaisurheilijat kilpailivat yhdistetyllä joukkueella Georgian ja muiden IVY:n jäsenmaiden kanssa, tätä ennen maa oli osa Neuvostoliittoa.


title: Uzbekistan olympialaisissa

text: Uzbekistanin menestyksekkäimmät olympialajit ovat nyrkkeily ja paini. Maan menestynein urheilija olympialaisissa on painija Artur Taimazov, joka vapaapainin superraskaan sarjan hopeaa Sydneyssä 2000 ja kultaa Ateenassa 2004 ja Lontoossa 2012. Alun perin hän voitti kultaa myös Pekingissä 2008, mutta tuli diskatuksi jäätyään kiinni kiellettyjen aineiden käytöstä vuoden 2016 uusintatesteissä.


title: Suulat

text: Suulat (Sulidae) on lahkoon Suliformes kuuluva merilintuheimo. Siihen kuuluu kolme sukua ja 10 lajia, joita tavataan lauhkeilla ja trooppisilla merialueilla. Suulat ovat vahvoja lentäjiä, mutta maalla kömpelöitä. Ne saavat ravintonsa merestä näyttävillä syöksysukelluksilla ja sitä seuraavilla nopeilla takaa-ajoilla. Suulat pesivät yhdyskunnissa.


title: Suulat

text: Suulat ovat keski- ja suurikokoisia lintuja. Niiden pituus on 64–100 senttimetriä ja paino 0,7–3,6 kiloa. Ruskosuulien suvun lajien ja joulusaarensuulan naaraat ovat koiraita suurempia, valkosuulilla sukupuolet ovat samankokoisia. Pitkien ja suippojen siipien kärkiväli voi olla jopa 1,8 metriä. Jalat ovat ruumiinkokoon suhteutettuna lyhyet ja sijaitsevat ruumiin takaosassa.


title: Suulat

text: Kaikkien neljän varpaan välissä on räpylä. Suulat ovat rakenteeltaan tanakkaruumiisia, paksukaulaisia ja suuripäisiä merilintuja. Suulien ruumis on sukkulamainen ja molemmista päistä suippeneva, mikä sopii niiden tapaan pyytää saalista. Nokka on jäykkä ja tyvestä leveä, mutta suippenee kärkeä kohti. Joidenkin lajien nokanreunat ovat sahalaitaisia. Useimpien lajien pääväri on valkoinen ainakin vatsasta, selkäpuolella on höyheniä ruskeasta mustaan. Nuoret suulat ovat tavallisesti aikuisia tummempia. Ylänokan sierainaukot puuttuvat. Hengitys tapahtuu taaempaa kapeiden rakojen kautta, jotka jäävät nokan väliin, vaikka nokka olisi suljettu. Täysikasvuisilla suulilla on paljas kurkkupussi, jonka väri voi jalkojen ohella olla musta, sininen tai punainen. Silmät ovat nokan vieressä, antaen suulille binokulaarisen näön. Silmän värikalvo on usein vaalea.